СОДА ОЗИШГА ЁРДАМ БЕРАДИМИ?\nИнтернет сахифаларида ёзилишича сода ортиқча килограмларни ёқиб юборади. Озиш учун харакат қилаётган инсонлар кўриниши ва таъми ғалати бўлган махсулотларни хам истеъмол қилишга тайёр. Интернет сайтларида реклама қилинаётган содадан тайёрланган коктейллар ва содали ванналар таъсирида хеч қийинчиликсиз 1-1,5 кг ни кунига озаётган инсонларни учратиш мумкин.\nСавол туғилади. Хақиқатда сода оздирадими?\nСода нимаси билан фойдали?\nБикарбонат натрий – бу ош содаси бўлиб, хақиқатда фойдали томонлари хам бор. Масалан:\n1. Хашаротлар чаққандан кейинги қичишишни йўқотади.\n2. Кариес ривожланишини олдини олади.\n3. Буйрак касалликларида ёрдам беради.\n4. Жиғилдон қайнашини йўқотади.\n5. Қайзғоққа қарши курашади.\n6. Хонаки қуруқ шампуньлар ингредиенти сифатида қўллаш мумкин.\nСоданинг «мўъжизакорлиги» сабаби.\nСоданинг «сехрли» хусусиятини қадимги даврданоқ пайқашган. Миср кохинлари «ўзга дунё билан алоқа ўрнатиш» мақсадида доимо сода чайнаб юришган. 8 аср алхимиги Альберт Буюк эса содани «ёшлик элексири» таркибини асосий элементи хисоблаган.\nСоданинг «мўжизакорлиги» унинг химик тузилишига боғлиқ, яъни у сувда эриганда ишқорий мухит хосил қилади. Бу ерда қуйидагини билиш мухим: барча озуқа махсулотлари кислоталилик даражасига (pH-омил) кўра фарқ қилади ва шунга кўра организмга турича таъсир этади. Овқат ва ичимликлар юқори кислоталилик хисобланиб (pH<7), яллиғланиш чақириш хусусиятига эга. Аксинча ишқорий махсулотлар эса (pH>7) кислотани нейтраллаб яллиғланиш алангасини «ўчиради» ва организмни умумий холатини яхшилайди.\nШу сабабли содали коктейллар ва барча газланган ичимликлар назарий жихатдан фойдали хисоблансада, улар таркибидаги учрайдиган айрим ингредиентлар организм учун хавф туғдириши мумкин.\nСода таъсирида озиш мумкинми?\nСоданинг озишга ёрдам бериши хақида назарий фикрлар химикларнинг бир қатор илмий тажрибаларидан кейин пайдо бўлган. Жумладан, сода организмга тушгач, натрий ва карбонат ангидридга парчаланади ва айнан карбонат ангидрид липолиз жараёни – организмдаги ёғларни эришини тезлатиши мумкин. Хозирча бу фақат назарияда шундай.\nАмалиётда эса соданинг бу каби эффектни бериши минимал ва салбий таъсирлари эса унданда кўпроқ.\nСода ошқозоннинг кислоталилигини камайтиради. Уни доимий ва хаддан зиёд ичиш гастрит ва яра хасталигига сабаб бўлиши мумкин. Шу сабабли бикарбонат натрий ошқозон билан боғлиқ муаммоларни вақтинча йўқотиш учун буюрилади.\nСодали ванналар (1,5 стакан содани илиқ сувда эритиб, 15-30 минут унда ётиш) фойдали хисобланиб, қуйидаги эффектни беради:\n1. Оғриқ ва зўриқишни камайтиради.\n2. Қон айланишини кучайтиради ва организмни тозаланишини тезлатади\n3. Қичишиш ва экземани камайтириб псориаз ривожланишини олдини олади.\n4. Қиннинг pH-омилини нормаллаштиришда мухим роль ўйнайди.\nЭслатиб ўтиш лозим содали ванналар қабул қилгандан кейин, тарозуга чиқсангиз 1-1,5 кг йўқотганингизни кўриш мумкин. Аммо бунинг хеч қувонарли жойи йўқ. Негаки Сизнинг бу килограммларингиз асосан организмни дегидратацияси хисобига кузатилади. Яъни содали ванналар организмни кучли терлатгани боис, сув йўқотганингиз хисобига «ёлғон озиш» эффекти олинади. Йўқотилган сув дефицити жойига келса килограммларингиз яна кайтади.\nСодани қандай қилиб тўғри истеъмол қилиш мумкин?\nХулоса қилиб айтганда, сода билан боғлиқ хеч қайси восита озишга ёрдам бермайди. Аммо бу бикарбонат натрийнинг умуман фойдаси йўқ дегани эмас. Агар Сиз барибир содани даволаш мақсадларида қўллашга қарор қилган бўлсангиз (масалан, жиғилдон қайнашига қарши), аввал албатта врач маслахатини олинг.\nАйтиб ўтганимиздек, сода ошқозонни кислоталилик даражаси камайиб кетган бўлса нафақат фойдасиз, балки ўта зарарли хисобланади. Ундан ташқари қуйидаги холатларда содани ичиш хам, ванна холида қабул қилиш хам маън қилинади:\n1. Хомиладор ва эмизикли аёлларга.\n2. Хафақон касали бор инсонларга.\n3. Қандли диабети бор беморларга.\nБикарбонатли ванналар шунингдек, танасида очиқ яраси ёки жиддий инфекцияси мавжуд беморларга мумкин эмас.\nСанаб ўтилган қарши кўрсатмалардан биронтаси бўлмаган тақдирда хам содани қабул қилишда эхтиёт бўлинг. Масалан бикарбонат натрийни турли дорилар ичгандан сўнг икки соат давомида ичиш мумкин эмас. Негаки у ошқозон кислоталилигини камайтиргани учун дори воситаларини сўрилишини секинлатади ва натижада дорини эффективлигини пайсатиради.\nҚарши кўрсатмаларини кўплигини ва саломатликка негатив таъсирини инобатга олган холда яна бир бор таъкидлаймиз: содани имкон қадар терапевт гастроэнтеролог билан маслахатлашгандан сўнг истеъмол қилганингиз маъқул.\nМарт 11, 2018 1523 5 Рукн МУТАХАССИС МАСЛАХАТИ\nБИР ХАФТАДА 10 КИЛОГА ОЗИШ УСУЛИ...\nАвг 20, 2017 2805\nСУВ ОЗИШГА ЁРДАМ БЕРАДИМИ?...\nМар 26, 2018 1207\nАвг 27, 2017 9627


Саакашвили: «АҚШдан бошпана сўрамайман»\n18:20 / 01.08.2017\nОдесса вилояти собиқ губернатори, Грузия собиқ президенти Михаил Саакашвилининг маълум қилишича, АҚШ ёки бошқа давлатлардан бошпана сўрамайди ҳамда Украинага сиёсий курашни давом эттириш учун қайтиб келиш ниятида. Бу ҳақда РИА «Новости» хабар бермоқда. Эслатиб ўтамиз, Саакашвили Украина фуқаролигидан маҳрум этилган.\n«Мен АҚШ ёки исталган бошқа давлатнинг ҳимоясидан фойдаланмоқчи эмасман, мен Украинага қайтиб келиш ниятидаман ҳамда бизнинг фаолларимиз қўллаб-қувватловига умид қилмоқдаман», - деди Саакашвили видеоалоқа бўйича матбуот анжуманида.\nШу билан бирга, у қайтиш муддатини кейинроқ маълум қилишга ваъда бериб, махфий тарзда эмас, балки ошкора қайтиб келмоқчи эканини қўшимча қилиб ўтди.\nАввалроқ Саакашвили Порошенкони Украина президенти лавозимидан четлатиш билан таҳдид қилганди.\nАҚШ Украина Михаил Саакашвили


БОЛАЛАР КУШАНДАСИ… (ёки ҳиндистонлик хунрезнинг қора қисмати) - 31 Января 2020 - Блог - WWW.SHERLAR.ORG - SMS SHERLAR, SEVGI SHERLARI, YANGI\nЧетверг, 27.02.2020, 02:14\nГлавная » 2020 » Январь » 31 » БОЛАЛАР КУШАНДАСИ… (ёки ҳиндистонлик хунрезнинг қора қисмати)\nҲиндистоннинг Фаррухобод шаҳрида яшовчи эркак бир яшар қизчаси учун гўё туғилган кун уюштирди. Бироқ аслида қизалоқнинг туғилган куни эмасди. Эркак шунинг баҳонасида 20 нафар бегуноҳ болаларни гаровга олди. Айтишларича, бу эркакнинг исми Субҳаш Батхэм экан. У 10 соат давомида болаларни гаровда ушлаб турди. Полициячилар жиноятчи билан келишиш ниятида шунча вақт музокаралар олиб боришди. Фойдаси бўлмагач, махсус хизмат ташкилоти ходимларини чақиришди. Улар Субҳаш жойлашган бинога бостириб кирди. Жиноятчи отиб ўлдирилди. Гаровдаги болалар 6 ойликдан 15 яшаргача экан. Барчалари озод этилиб, хавфсиз жойга олиб кетилди.\n— Бу даҳшатнинг ўзи эди, — дейди маҳаллий журналистлардан бири. — Ҳамма болалар ҳақида қайғурарди. Субҳаш уларни ўлдириб юбориши мумкин эди-да. Полиция музокаралар ёрдамида ижобий натижага эриша олмагач, махсус хизмат ташкилоти аскарларини чақиришга мажбур бўлди. Агар жиноятчи таслим бўлса, уни ўлдиришмасди.\nКейинроқ Субҳашнинг ҳаракатларига изоҳ берилди. Уни қотилликда айблашган экан. Уни қотилликда айблаганлардан шу йўл билан қасд олмоқчи бўлганмиш. Хавфли тарафи шу эдики, Субҳаш қуролланганди. Полициячилар етиб келгач, у қуролдан ташқарига ўт очган. Шунинг учун ҳам ҳуқуқни муҳофаза қилиш ташкилоти вакиллари фақат бостириб киришгина болаларни қутқаришда ёрдам бериши мумкинлигини тушуниб етишди.\n«India Today» нашри хабарига кўра, бунгача Субҳаш маҳаллий корчалонларга мурожаат этиб, у яшаётган уй қулайликларга эга эмаслигини, унга ҳам давлат уйларидан беришларини сўраган. Яна айтганки, онаси бемор ва яшаб турган уйида шароитлар йўқлиги сабабли касал ҳолича ташқарида ётишга мажбур бўлмоқда. Афсуски, маҳаллий корчалонлар мурожаатини инкор этди.


Юрак саломатлигини мустаҳкамлаш учун балиқ истеъмоли тавсия қилинди Ҳафтасига ҳеч бўлмаганда икки порция балиқ истеъмол қилиш юрак хуружи ҳамда бошқа юрак-қон томир касалликлари натижасидаги эрта ўлим хавфини сезиларли даражада пасайтирар экан. "Ортодокс" тиббий портали шу ҳақида маълум қилди.\nҚаҳванинг саккиз ажойиб хусусияти Қаҳва — дунёдаги энг машҳур ичимлик. Унинг таъми деярли барча маҳсулотлар билан уйғунлаша олади, ҳидини эса ҳар қандай муҳитда ҳам илғаш мумкин. Катта шаҳарларда деярли ҳар бир инсон эрталаб кунни қаҳва билан бошлайди.\nОзишда йўл қўйиладиган энг катта 8 хато Бугунги кунда дунё аҳолисининг аксарияти тўғри овқатланиш ва озишга ҳаракат қилмоқда. Бироқ ҳамма ҳам натижани доимий равишда ушлаб қола олмайди. Соғлиққа зиён етказмай қанчалик тез озиш мумкинлиги ҳақида "Лайфхакер" тавсиялари билан бўлишамиз.\nПробиотиклар нима ўзи ва улар бизга керакми? Пробиотиклар – бу соғлиқ учун препаратлар ичида юлдузлардир, Ким Кардашьян каби. Ҳамма уни юлдуз деб билади, лекин нима билан шуғулланади, тушуниб бўлмайди. Шунга ўҳшаб пробиотиклар ҳам албатта жуда фойдали. Пробиотиклар ҳам (булар бир ҳил эмас). Ҳўш улар нимаси билан фойдали? Кўрайликчи.\nАҚШда бачадонсиз туғилган аёл фарзанд туғди Тирик донордан олинган бачадон трансплантацияси муваффақиятли ўтди ва фарзанд туғиш имконисиз туғилган аёлда соғлом гўдак дунёга келтирди.\nКофеиндан воз кечишнинг ижобий ва салбий томонлари Кайфият ёки уйқу сифати билан боғлиқ муаммоларингиз бўлса, кофеиндан воз кечишга ҳаракат қилиб кўринг. Бундай қарор бирйўла қатор ижобий ўзгаришлар олиб келади. Ишбилармон, StackFrame компанияси асосчиси Жин Маккалли шу мавзудаги мақоласи билан бўлишди.


Эртага Ўзбекистонда қандай об-ҳаво кутилаётгани маълум бўлди — Sof.uz\n«Ўзгидромет» Ўзбекистонда 24 ноябрь, якшанба куни кузатиладиган об-ҳаво маълумотини эълон қилди.\nТошкент шаҳрида ҳаво ўзгариб туради, бироз ёғингарчилик (ёмғир, қор) бўлиши мумкин. Кечаси ва эрталаб туман тушиши мумкин. Шамол ғарбдан 7—12 метр/секунд тезликда эсади. Ҳарорат кечаси 0—2 даража совуқ, кундузи 2—4 даража илиқ бўлади.\nАндижон, Наманган, Фарғона вилоятлари. Ҳаво ўзгариб туради, баъзи жойларда бироз қор бўлади, туман тушиши мумкин. Шамол ғарбдан 7—12 метр/секунд тезликда эсади. Ҳарорат кечаси 3 даража совуқ — 2 даража илиқ, кундузи 0—5 даража илиқ бўлади.\nТошкент, Жиззах, Сирдарё, Самарқанд вилоятлари. Ҳаво ўзгариб туради, баъзи жойларда қор ёғади, туман тушиши мумкин. Шамол ғарбдан 7—12 метр/секунд тезликда эсади. Ҳарорат кечаси 0—5 даража совуқ, кундузи 2 даража совуқ — 3 даража илиқ бўлади.\nБухоро ва Навоий вилояти. Ҳаво ўзгариб туради, баъзи жойларда қор ёғади, туман тушиши мумкин. Шамол ғарбдан 7—12 метр/секунд тезликда эсади. Ҳарорат кечаси 3—8 даража совуқ, кундузи 2 даража совуқ — 3 даража илиқ бўлади; Навоий вилоятининг шимолида кечаси 10—15 даража, кундузи 0—5 даража совуқ бўлади.\nҚашқадарё, Сурхондарё вилоятлари. Ҳаво ўзгариб туради, баъзи жойларда бироз ёғингарчилик (ёмғир, қор) бўлади, туман тушиши мумкин. Шамол ғарбдан 7—12 метр/секунд тезликда эсади. Ҳарорат кечаси 0—5 даража совуқ, кундузи 0—5 даража илиқ бўлади.\nҚорақалпоғистон Республикаси, Хоразм вилояти. Ҳаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол ғарбдан 7—12 метр/секунд тезликда эсади. Ҳарорат кечаси 10—15 даража, кундузи 2—7 даража совуқ бўлади.\nРеспубликанинг тоғли ҳудудлари. Ҳаво ўзгариб туради, вақти-вақти билан қор ёғади, баъзи жойларда кучли бўлиши мумкин. Баъзи жойларда туман тушиши мумкин. Шамол ғарбдан 7—12 метр/секунд тезликда эсади. Ҳарорат кечаси ва кундузи 4 даража совуқ — 1 даража илиқ бўлади.


ЙТҲ оқибатида бир норасида гўдак вафот этди\n4 Янв 2019 2467\nСамарқанд шаҳрида содир бўлган йўл транспорт ҳодисаси бир норасида гўдакнинг ўлимига сабаб бўлди. 2 январь куни Самарқанд туманида яшовчи 14 ёшли Д.Х. бобосининг номидаги "Ласетти" русумли автомашинани Зарафшон шох кўчасида ҳайдаб кетаётиб, қарама-қарши йўналишга чиқиб кетган.\nОқибатда, қаршисидан ҳаракатланиб келаётган "Матиз" русумли автомашинаси билан тўқнашув содир этган. Натижада "Матиз" автомашинаси ҳайдовчисининг 3 ёшли ўғли жароҳат олиб воқеа жойида вафот этган, ҳайдовчи, унинг турмуш ўртоғи ва 1 ёшли қизи жароҳат олиб касалхонага ётқизилган.\nМазкур ҳолат юзасидан жиноят иши қўзғатилиб, тергов ҳаракатлари олиб борилмоқда. Бу ҳақда ИИВ матбуот хизмати хабар қилди.


Добавлено: 21.10.2016, 15:47\nБолакай уйқусида хуррак отаётгани сезиб қолсак, “ҳа, отасининг боласи-да” деб, мийиғимизда кулиб қўямиз. Аммо бир қарашда беозор кўринган бу ҳолат боланинг ҳам жисмоний, ҳам руҳий ривожланишига салбий таъсир кўрсатиши мумкин. Болакайнинг хуррагига қуйидаги 8 белги ҳамроҳлик қилса билингки, отоларенголог ёки педиатр шифокорга мурожаат қилишга асос бор.\nУйқуда қаттиқ терлаш. Бу симпотик нерв тизимининг ҳаддан ортиқ фаол ишлаши туфайли кислород етишмовчилигини келтириб чиқаради. Бурун орқали етарли кислород ололмаган организм тери орқали нафас олишга ҳаракат қилади. Шу сабабдан бола кучли терлайди.\nБола нафас олганида кўкрак қафаси ботиб қолиши. Бу ҳам организмнинг нафас олишга бўлган интилиши натижаси бўлиб, хуррак бартараф этилгач, ўтиб кетади.\nБоланинг ноқулай ётиб қолиши. Баъзида кичкинтой бўйнини ҳаддан ортиқ чўзиб ухлайди. Чунки бу ҳолат нафас йўлларининг очилишига кўмаклашади.\nБош оғриғи. Агар кичкинтойингиз уйқудан уйғонгач бош оғриғидан шикоят қилса, билингки, танага етарли миқдорда кислород бормаяпти. Бу эса қон босимнинг ортиши ва бош оғриғига сабаб бўлади.\nБолакай “тагини ҳўллаб” қўйса. Замонавий тадқиқотлар хуррак отувчи болалар кўп ҳолларда уйқуда тагини хўллаб қўйишга мойил бўлишини аниқлади. Хуррак отиши даволангач эса 66 фоиз болаларда энурез ҳам ўз-ўзидан ўтиб кетиши кузатилган.\nОйпарастлик ёки босинқираш. Бу ўзгаришлар ҳам уйқуда хуррак отиш, тўғрироғи мияга кислород етишмаслиги билан боғлиқ бўлиб, даво чоралари ўз вақтида амалга оширилса асоратларсиз бартараф этилади.\nБолалар гипертонияси. Юқори қон босимидан азият чекадиган ҳар бир кичкинтой, албатта, отолоренголог шифокор текширувидан ўтиши лозим. Чунки инсон ҳар гал хуррак отганида бир сонияга нафас олишдан тўхтайди, доимий тўхташлар эса танага кислород етказиб бера олмайди ва шундоқ ҳам хаста юракнининг фаолиятини янада мураккаблаштиради.\nСемизлик. Кузатувчилар 30 фоиз ортиқча вазнли шумтакалар уйқусида хуррак отади, деган хулосага келишди. Агар дўмбоқ болаларда хуррак ўз вақтида даволанмаса гипертония, моддалар алмашинувининг бузилиши ва инсулинга чидамлиликнинг камайиши каби хасталикларга олиб келиши мумкин. Шунингдек, хуррак бола вазн ташлашига ҳам ҳалақит бериши таъкидланмоқда.\n“Отасининг болаларини” албатта шифокор кўригига олиб боринг. Юқорида саналган, аломатларнинг бир қанчаси фарзандингизда кузатилса, унинг саломатлигига бефарқ бўлманг! Ахир, кўзингиз оқу-қораси соғлом бўлса, сизнинг кўнглингиз ҳам хотиржам бўлади-ку...\nКЎЗНИ ДАМ ОЛДИРИШ УЧУН МАШҚЛАР


Тошкентда фавқулодда ҳолат жорий этиш таклиф қилинди\nТошкентда фавқулодда ҳолат жорий этиш таклиф...\n23.03.2020 15:46 0 4570\nКоронавирус инфекциясидан касалланишнинг янада кўпайишини олдини олиш мақсадида «Юксалиш» умуммиллий ҳаракати томонидан карантин режимини кучайтириш таклиф этди.\n- Тошкент шаҳри ва Тошкент вилоятида фавқулодда ҳолат жорий этиш;\n- Карантин шартларига риоя этилиши устидан лозим даражадаги назорат олиб бориш учун армияни қисман сафарбар этиш;\n- Бутун республика ҳудудида темир йўл, ҳаво йўллари, автомобил транспорти орқали йўловчиларнинг шаҳарлар ва туманлараро ҳаракатланишини чеклаш;\n- Жойларда, айниқса мамлакатнинг чекка ҳудудларида кўчма пунктлар ва лабораториялар ташкил этиш ва уларни коронавирусни аниқловчи экспресс-тестлар билан таъминлаш;\n- Covid-19 вирусини аниқлашга мўлжалланган экспресс-тестларнинг импорти ва реализацияси билан шуғулланувчи хусусий секторни давлат томонидан қўллаб қувватлаш;\n- Эпидемияга қарши тадбирларни амалга ошириш, жумладан барча муассаса ва ташкилотлар, жамоат жойлари (транспорт, дам олиш жойлари,савдо марказлари,бозорлар,ёнилғи қуйиш шаҳобчалари, кўп қаватли биноларнинг кириш жойлари) биноларини бепул дезинфекция қилиш;\n- Алоҳида корхона ва ташкилотларни зарур бўлган маҳсулот ишлаб чиқаришга йўналтириш, масалан, шахсий ҳимоя воситалари( тиббий ниқоб, респиратор ва б.), антисептик воситалар, препарат ва ускуналар (сунъий нафас олдириш аппаратлари);\nМасофавий хизмат кўрсатиш тизимини, шу жумладан ҳудудларда зарур тиббий дорилар ва воситалар, озиқ-овқат ва бошқа зарурий маҳсулотларни етказиб бериш хизматларини кенгайтириш.\nЭслатиб ўтамиз, 24 мартдан бошлаб Тошкент шаҳридан кириб-чиқишга чеклов қўйилди.\nТошкент фавқулодда ҳолат


Расман! Камару Усман ва Хорхе Масвидалнинг реванш жанги санаси тасдиқланди\n16 март, 2021, 11:52\nБиринчи жангда Усман ғалаба қозонганди.\nЯрим ўрта вазн тоифасида UFC чемпиони Камару Усман Хорхе Масвидаль билан 24 апрель куни AҚШнинг Лас-Вегас шаҳрида бўлиб ўтадиган “UFC 261” турнирининг марказий жангида октагонга кўтарилади. Мазкур тўқнашув расман эълон қилинди.\nУшбу жангчилар ўртасидаги биринчи жанг ўтган йилнинг июль ойида бўлиб ўтган ва унда Усман очколар бўйича ғалаба қозонган эди. Шундан кейин нигериялик жангчи жорий йилнинг февраль ойида Гилберт Бёрнсни 3-раундда техник нокаут билан мағлубиятга учратганди. Масвидаль эса реваншни кутиб, бу вақт орасида жанг ўтказмаганди.


“АрМИ — 2021” кубоги ва бош соврин — “Gentra” автомобили калити қайси жамоага насиб этди? - Халқ сўзи\n“АрМИ — 2021” кубоги ва бош соврин — “Gentra” автомобили калити қайси жамоага насиб этди?\n08:47 03 Сентябр 2021 Жамият\nКеча Марказий ҳарбий округнинг “Фориш” тоғ полигонида “АрМИ – 2021” VII Халқаро армия ўйинлари доирасидаги мамлакатимиз мезбонлик қилган “Ҳарбий-тиббий эстафета” ва “Дала ошхонаси” танловларининг тантанали ёпилиш маросими бўлиб ўтди. Бу ҳақда Мудофаа вазирлиги Ахборот ва оммавий коммуникациялар департаменти хабар берди.\nУнда Мудофаа вазирлиги масъул мутасаддилари,ҳарбий округ бошқарув аппарати офицерлари, Қуролли Кучлар фахрийлари, давлат ва жамоат ташкилотлари вакиллари, ёшлар, ҳарбий хизматчилар ва уларнинг оила аъзолариҳамда оммавий ахборот воситалари ходимлари иштирок этди.\nТадбир аввалида Мудофаа вазирлиги Марказий ҳарбий оркестринингжанговар мусиқа садолари остида фахрий қоровул, мусобақа ҳакамлари ҳамдаиштирокчилар майдонда саф тортишди.\nМусобақалар ғолиб ва совриндорлари эълон қилиниб, уларни тақдирлаш маросими бошланди.\nБиринчи навбатда “Ҳарбий-тиббий эстафета”нинг аёллар ва эркаклар гуруҳлари ўртасидаги яккалик баҳсларида муносиб кураш олиб бориб, ғолибликка эришган ва жамоасига юқори балларни тақдим қилган врач мутахассислар ҳамда кичик ва ўрта тиббиёт ходимлари “Энг илғор шифокор”, “Энг илғор ўрта тиббиёт ходими”, “Энг яхши ҳайдовчи” номинациялари бўйича медаль ва совғалар билан тақдирланди.\nҚувонарлиси шундаки, номинациялар бўйича энг юқори ўринларни асосан ҳамюртларимиз банд қилишди. Фақатгина “Энг яхши ҳайдовчи” номинацияси ғолиби Россия Федерацияси вакили бўлди.\nКейин мазкур мусобақанинг барча шартлари бўйича тўпланган умумий натижаларга кўра I, II, III ўринларни эгаллаган жамоалар шоҳсупага кўтарилишди. Жумладан, Хитой Халқ Республикаси IIIўрин, Россия Федерацияси II ўрин ва ниҳоят, мутлақ ғолиб – Ўзбекистон Мудофаа вазирлиги жамоасига учинчи бор “АрМИ-2021” кубоги ва бош соврин — “Gentra” автомобилининг калити тантанали топширилди.\n“Дала ошхонаси” танловида ҳам қатор номинациялар бўйича ғолиблар эълон қилинди.\nУнга кўра, “Энг илғор ошпаз” номинацияси Тожикистон жамоаси вакиллари катта прапоршик Абдураҳмон Шарипов ҳамда оддий аскар Рузибой Кулдашевларга насиб қилган бўлса, Россия Федерацияси вакиллари сержант Наталья Шапирова ҳамда катта прапоршик Александр Скользнев “Энг илғор нонвой” дея эътироф этилди. “Энг илғор ўқчи ошпаз” номинациясига эса ҳамюртимиз кичик сержант Давлат Ҳасанов муносиб кўрилди.\nБарча шартларда тўпланган умумий баллар бўйича Ветнам Социалистик Республикаси ҳамда Беларусь Республикаси – учинчи ўрин, Россия Федерацияси эса иккинчи ўрин учун шоҳсупага кўтарилди.\n“Дала ошхонаси” танловининг мутлақ ғолиби — ҳарбий ошпазларимиз шоҳсупанинг олий ўрнига кўтарилиб, биринчи бор “АрМИ–2021” кубогини қабул қилиб олди. Мазкур жамоага ҳам “Gentra” автомобили тантанали топширилди.\nЭслатиб ўтамиз, жорий йилги “Ҳарбий-тиббий эстафета” мусобақасида жами 8 давлат: Ўзбекистон, Хитой Халқ Республикаси, Россия Федерацияси, Беларусь Республикаси, Вьетнам, Мьянма, Фаластин, Тожикистон;\n“Дала ошхонаси” мусобақасида эса 5 давлат: Ўзбекистон, Вьетнам, Россия Федерацияси, Беларусь, Тожикистон Республикасижамоалари иштирок этди.\nМаросимда Россия Федерацияси Мудофаа вазирлиги ресурслар билан таъминлаш департаменти бошлиғи генерал-майор Валерий Муминжанов сўзга чиқиб, ғолиб ва совриндорларни қутлади ҳамда меҳмондўст ўзбек халқига самимий миннатдорлик билдирди.\nЎзбекистон Республикаси мудофаа вазирининг тарбиявий ва мафкуравий ишлар бўйича ўринбосари полковник Ҳамдам Қаршиев ўз сўзида мусобақалар ташкилотчилари, мураббийларнинг машаққатли меҳнати, иштирокчиларнинг фидойилиги ҳамда уларнинг ўз мамлакатлари Қуролли Кучлари шаънини муносиб ҳимоя қилганини, шунингдек мусобақалар жараёнини тезкор ва холис ёритиб борган оммавий ахборот воситалари ходимлари меҳнатини алоҳида эътироф этиб ўтди.\nҲакамлар ва иштирокчи жамоаларнинг тантанали саф юришидан сўнг маросимнинг бадиий қисми бошланди.Унда ҳарбий ва маҳаллий санъаткорлар ижросида катта концерт дастури намойиш этилди.\nБундан ташқари, меҳмонлар тунги “Фориш” тоғ полигони гўзаллигидан баҳраманд бўлишди ва тадбирнинг якуний босқичида ҳайратланарли мушакбозлик уюштирилди.


hidoyat.uz – “Мовароуннаҳр” нашриётининг сайти - Хизмат ҳам ибодатдир\nХизмат ҳам ибодатдир\nПрезидентимиз ташаббуси билан янги йилга “Халқ билан мулоқот ва инсон манфаатлари йили” деб ном берилди.\nАллоҳ таоло ер юзидаги ҳамма нарсани инсон фойдаси учун унга бўйсунадиган, унга беминнат хизмат қиладиган қилиб қўйган. Ҳаводан тортиб тоғу тошгача, набототу жамодот, катта-кичик жонзотлар инсон манфаати учун яратилди. Иброҳим сурасининг 33-оятида: «(У) доимо фаолият кўрсатиб турувчи Қуёш ва Ойни ҳам сизларга бўйин сундирди. Яна кеча ва кундузни сизларга бўйин сундирди», дейилади.\nҚуёш билан Ой тинимсиз ҳаракатда бўлиб, доимий равишда инсонга хизмат қилади. Кеча билан кундуз ҳам доим бир-бири билан алмашиб туради. Шу билан бирга, ҳамиша инсоннинг хизматида бўлади. Уларни Аллоҳ таоло шундай яратиб қўйган.\nИнсонларга манфаат келтириш, уларнинг оғирини енгил қилиш, ёрдамини аямаслик динимизда мақталган, эзгу фазилатлардан саналади. Бу Қуръони карим оятларида, Расулуллоҳ (соллаллоҳу алайҳи ва саллам)нинг ҳадиси шарифларида кўп бора таъкидланган.\n"Яхшилик қилувчиларни Аллоҳ таоло яхши кўради" (Бақара, 195).\nАбу Ҳурайра (розияллоҳу анҳу)дан ривоят қилинади: «Набий (соллаллоҳу алайҳи ва саллам): “Ким мўминдан дунё ғам-ташвишларидан бир ғамни кетказса, Аллоҳ ундан Қиёмат кунининг ғамларидан бир ғамни кетказади. Ким бир қийналган кишига енгиллик қилса, Аллоҳ унга дунё ва охиратда енгиллик қилади. Ким бир мусулмоннинг айбини беркитса, Аллоҳ таоло дунё ва охиратда унинг айбини беркитади. Модомики, банда ўз биродарига ёрдам қилишда давом этар экан, Аллоҳ ҳам унга ёрдам қилаверади”, дедилар» (Имом Муслим).\nҲар биримиз халқ манфаати, юртимиз келажаги, осмонимиз мусаффолиги, мамлакатимизнинг янада ривожланиши йўлида қўлимиздан келганча хайрли ишларда бардавом бўлсак, дунё ва охиратда ажру мукофотини оламиз ҳамда юзларимиз ёруғ, қадримиз баланд бўлади, иншоаллоҳ.\nМеҳмонали ЖАББОРОВ, Ўзбекистон мусулмонлари идораси Жиззах вилояти бош имом-хатиби


Anons.Uz - Марғилонда Damas юк машинаси билан тўқнашиб кетди, уч киши ҳалок бўлди\n18.07.2017 11:14 / Воқеалар / 625\nМарғилонда Damas юк машинаси билан тўқнашиб кетди, уч киши ҳалок бўлди\nМарғилон шаҳрида Damas автомобили кўприкдан катта тезликда тушаётиб, «КамАЗ» юк машинасига урилиб кетди. Бу ҳақда Facebook’даги «Водители Ташкента» (Drivers.uz) гуруҳи аъзоси маълум қилди.\nҲодиса оқибатида уч киши ҳалок бўлган. Муаллиф ёзишича, ҳайдовчи 23 ёшли йигит бўлган.\nПостга илова қилинган суратда Damas’нинг юк машинасига келиб урилган томони бутунлай пачоқ бўлгани, автомобилнинг фақат қолган ярми бутун турганини кўриш мумкин. «КамАз»га эса деярли ҳеч қандай зарар етмаган, бир томондаги олд чироқлари атрофи бироз шикастланган, холос.\nПостга изоҳ ёзганларнинг кўпчилиги ҳодисада Damas автомобилини айблаб, ушбу машиналар кўплаб одамларнинг ҳаётига зомин бўлганини таъкидлаган. Damas’ларни истеъмолдан чиқариб ташлашни, ҳеч бўлмаганда, уларда йўловчи ташишни тақиқлашни таклиф қилишган.


«Eтим» қолган «автомобилчи» — Ishonch Gazetasi\nЯккабоғ туманидаги Янгиобод қишлоғида жойлашган «Автомобилчи» болалар оромгоҳи 1966 йилда қурилган. Вилоятдаги транспорт, йўл қурилиш ва кўприк қуриш соҳаси ходимларининг фарзандлари соғломлаштириладиган масканда ўтган йили 600 нафар ўғил-қиз дам олдирилди.\n150 ўринга мўлжалланган оромгоҳда ҳар навбатда 150 нафардан болани соғломлаштириш белгиланган бўлса-да, ўтган йили уч навбатнинг ўзидаёқ режа уддаланган ва тўртинчи навбатда «Автомобилчи» ўғил-қизларни қабул қилмаган.\nЖорий йилги ёзги соғломлаштириш мавсумига кам фурсат қолаётганини инобатга олиб, тайёргарлик жараёни билан танишиш мақсадида оромгоҳда бўлдик.\nБу ерда тўртта ёпиқ ва битта очиқ ётоқхона мавжуд бўлиб, барча биноларда пардозлаш ишлари олиб борилаётир. Ётоқхоналар том шиферлари анча эскириб кетган. Шу боис, битта ётоқхонанинг том шиферлари алмаштирилибди ҳам. Лекин, имкони топилса, барча бино томларини янгилаш зарур.\n«Эскини ямагунча эсинг кетади» дейишганидек, фавқулодда вазиятлар бошқармаси авария ҳолига келиб қолган битта очиқ ётоқхонадан фойдаланишни тақиқлабди. Очиқ ётоқ биноси дам олиш масканининг ҳуснига соя солиб, бир четда мунғайибгина турибди…\nСтадион тарафга юрдик. Баҳор серёмғир келгани учун стадионнинг ўтлари тизза баробар ўсибди ва трактор ёрдамида ўрилибди.\n– Энди ўйингоҳдаги бедани йиғиштириб олиб, стадион чизиқларини чизиб чиқамиз, – дейди оромгоҳ бош ҳисобчиси Баҳриддин Бойқобилов.\nСал юрганимизда иккита эски баскетбол устунларига кўзимиз тушди.\n– Буни бир ташкилот кераксиз, деб чиқариб ташлаган экан. Биз фойдаланиш учун топиб келдик. У ёқ-бу ёғини таъмирлаб, баскетбол майдончасига ўрнатамиз, – изоҳ беради Б.Бойқобилов.\nКутубхонага ўтдик. Калит йўқлиги учун (Калит оромгоҳ бошлиғида бўлиб, у шу куни вилоят марказига йиғилишга кетган экан) ойнаванд эшикдан ичкарига мўралашга рухсат беришди. Мўъжазгина, торгина хона, жавонларда саноқлигина китоб турарди.\n– Ўқув йили тугагач, мактаб кутубхоналаридан китоблар олиб келинади, – яна изоҳ беради ҳамроҳим.\nФурсатдан фойдаланиб, оромгоҳнинг молиявий аҳволи, муассислари ҳақида сўрадик.\n– Айни пайтда вилоят ҳудудий йўллар бошқармаси ва транспорт уюшмалари кўмагида таъмирлаш ишларини олиб боряпмиз, – дейди Б.Бойқобилов. – Аммо бу ташкилотлар тўлиғича бизнинг таъминотимизни зиммасига олмайди.\n– Демак, оромгоҳнинг эгаси йўқ экан-да.\n– Яқинда Республика Транспорт вазирлиги тузилди. Оромгоҳ шу вазирлик тасарруфида фаолият юритса, ишларимиз зўр бўлиб кетади ҳали. Ўзгаришлар бўларми, деб кутиб турибмиз.\nМаълум бўлишича, оромгоҳнинг доимий ишчилари сони тўрт нафар бўлиб, қолганлар – ошпазлар, тарбиячи, етакчилар мавсумий ишга олинар экан.\nБош ҳисобчидан қарздорлик ҳақида сўраймиз.\n– Оромгоҳнинг солиқ ёки бошқа тўловлардан қарзи йўқ.\n– Оромгоҳдан қарз бўлганлар ҳам йўқми?\n– Болаларни дам олдирганлар йўлланма пулларининг анчагина қисмини тўлашган. Қолганини ҳам янги мавсум очилгунча тўлашади.\nБош ҳисобчи қайси ташкилотнинг оромгоҳдан қанча қарзи қолганини айтмади. Ҳамкор ва мижоз ташкилотларини аяди, чамамда. Ёки мижозларини йўқотишдан қўрқдими, билмадик.\nЛекин вазиятга очиқ кўз билан қарасак, «Автомобилчи» оромгоҳи жиддий эътибор, бақувватгина ҳомий ва муассисга муҳтож экани аниқ-яққол кўриниб турарди.\n– Қўшимча маблағ ишлаб топиш бўйича қандай чора-тадбирлар кўрилмоқда? – сўраймиз яна.\n– Ёзги соғломлаштириш тугагандан кейин турли тадбирлар мезбонлигини бажариб беришимиз мумкин…\nЯнги-янги оромгоҳлар қурилиб, болажонларга замонавий шароитлар яратилаётган бир пайтда «Автомобилчи» оромгоҳининг аҳволини мақтасак, уят бўлар. Рост, оромгоҳ ходимлари қараб туришгани йўқ. Аммо тўрт нафар ходимнинг фидойилиги 1966 йилда қурилиб, бугунги кунда деярли муассиссиз фаолият кўрсатаётган оромгоҳни замонавий кўринишга келтиришга етарли бўлармикан?\nШуларни ўйлар эканмиз, оромгоҳнинг ўтган йили нега тўрт навбат эмас, уч навбат фаолият кўрсатганини тушунгандек бўлдик. Демак, бу йил ҳам шундай бўларкан-да. Икки навбатга тушиб қолмаса агар…


17 май 2021, Тошкент вақти: 01:45\nПрезидент Трамп Оқ Уйдаги иш хонасида.\nАҚШ Конгресси харажатлар бўйича вақтинча қонун лойиҳаси қабул масаласида келиша олмай тарқалиши ортидан АҚШ ҳукумати иши қисман тўхтатилди.\nҲукуматнинг тахминан 25 фоизи ёпилар экан, 22 декабрь куни муҳим давлат идоралари иши тўхтади.\nБелгиланган сўнгги муддатдан олдин республикачи ҳамда демократ сенаторлар келишувга эришга олмади.\nПрезидент Трамп Мексика билан чегарада девор қуриш учун 5 миллиард доллар ажратилмаган қонун лойиҳасини имзоламаслигини билдирган.\nДемократлар президентнинг бу режасига қарши бўлиб, бундай девор қуриш учун маблағ ажратилган бюджет қонунини қўллашдан бош тортмоқда.\nҲукумат фаолиятининг қисман тўхтатилгани NASA ҳамда Савдо, Давлат, Ички хавфсизлик, Адлия ҳамда Қишлоқ хўжалиги департаментлари фаолиятига таъсир кўрсатади.\nКонгресснинг ҳар икки палатаси 22 декабрь куни тушлик пайтида қайта тўпланиб, келишувга эришишга уринади.


Жамиятимиз ўз таъсисчиларига чет эл валюта ҳисоб рақамидаги пул маблағлари (АҚШ доллари) ҳисобидан дивиденд бериши мумкинми? Агар мумкин бўлса, дивидендни чет эл ваютасида тўлаш қандай тартибда амалга оширилади?\nМЧЖ корхонамиз таъсисчиалари икки нафар жисмоний шахслар. Улар томонидан устав капитали миллий валюта (сум) ва хорижий валюта (АКШ доллари)да шакллантирилган. Фаолият тури хизмат кўрсатиш. Миллий ва валюта банк ҳисобрақамларига эга.\nРедакция от 21.08.2017\nЙўқ, хорижий инвестор бўлмаган таъсисчиларга дивидендлар валюта маблағларида берилмайди.\nЎзбекистон Республикаси ҳудудида барча ҳисоб-китоблар ва тўловлар миллий валютада амалга оширилади. “Валютани тартибга солиш тўғрисидаги Қонун”нинг 18-моддасида Ўзбекистон Республикаси ҳудудида чет эл валютасида ҳисоб-китобларни амалга ошириш мумкин бўлган операциялар рўйхати келтирилган. Ушбу рўйхатга асосан юридик шахсларнинг устав фондига (устав капиталига) валюта бойликларини киритишга рухсат берилган, аммо дивидендлар бўйича ҳисоб-китобни чет эл валютасида амалга ошириш назарда тутилмаган.\nШунинг учун, хорижий инвестор бўлмаган таъсисчиларга дивидендлар чет эл валютасида берилмайди.


Ҳаваскор боксда Осиё чемпиони ва Осиё ўйинлари ғолиби бўлган ҳамюртимиз Исроил Мадримов профессионал боксда ўзининг бешинчи жангини венесуелалик Чарли Наваррога қарши ўтказадиган бўлди. Ҳозиргача ўтказган 4 та жангининг барчасида нокаут билан ғалаба қозонган иқтидорли боксчимиз Интерконтинентал к...\nХуршидбек Норматов ғалаба қозонди!\nХалқаро дзюдо федерацияси ортда қолган Тель-Авив Гран-присидан сўнг дзюдочиларнинг янгиланган Олимпиада рейтингини эълон қилди. Гарчи мазкур мусобақада вакилларимиз совриндор бўла олишмаган бўлсалар ҳам, мазкур рейтинг учун қимматли очколарни жамғаришди. Хусусан, -90 килограмм вазн тоифасида Давла...\nКеча Германиянинг Магдебург шаҳрида стол тенниси бўйича “German Open” халқаро мусобақаси старт олди. 3 нафар вакилимиз мазкур турнирда ўз иштирокини бошлаган бўлса, улардан фақат Зоҳид Кенжаев биринчи даврадан муваффақиятли ўтди. Вакилимиз ливанлик Ториқ Маҳрумга қарши баҳсда деярли қаршиликка уч...\nЗагребнинг «Динамо» клуби яримҳимоячиси Дани Ольмо «РБ Лейпциг» аъзосига айланди. Немислар клуби 21 ёшли ҳавбек трансферини тасдиқлади, у билан 2024 йил ёзига қадар шартнома тузилган. Аввалроқ «Лейпциг» испаниялик футболчи учун 30 млн евро тўлаши ҳақида айтилганди. Бонуслар ҳисобига бу сумма...\nЎйиннинг 25-дақиқасида Кореянинг 7-рақамли футболчиси Жун Ву Ён ўнг қанотдан ажойиб юришни амалга оширди. У тўпни ҳимоячининг оёқлари орасидан ўтказиб дарвозабон билан ўткир бурчакдан яккама-якка чиқди, лекин Ву Ённинг зарбасини Саудия посбони қайтарди. 34-дақиқада Ўзбекистонга иккита гол урган О ...\nБутун ўйин давомида Ўзбекистон устунликка эга бўлди. Худди Саудияга қарши ўйинда бўлгани каби. Бу гал ҳам рақиблар биргина қулай имкониятдан фойдаланиб кетишди. Австралия сафида энг кучли футболчилардан бўлган Николо Д`Аугустиньо ажойиб юришни амалга ошириб гол урди. Иккинчи бўлим бошида урилган ...


Ёш салафийлар Ислом динидан тўла хабардорми?\nУлар Аллоҳ таолога суянадилар, уларнинг муқаддас каломлари ва одатлари бор, лекин уларнинг дин ҳақида тасаввурлари жуда тор. Тадқиқотлар шуни кўрсатмоқдаки, ҳозирда кўплаб ёш салафийлар Ислом динидан бехабарлар.\nТадқиқотчилар WhatsApp иловасидаги бир гуруҳда ёзилган 5757 та хабарни ўрганиб чиқдилар. 15 ёшдан 35 ёшгача бўлган ўнга яқин салафийлик оқими вакиллари гуруҳ суҳбатида ўзаро фикр алмашганлар. Уларнинг ёзганларидан шуни билиб олишимиз мумкинки, турли хил радикал, Исломни ниқоб қилиб олган оқимлар гирдобига мажбуран тортилган кўплаб ёшлар асл ва соф Ислом ҳақида деярли ҳеч нарсани билишмайди.\n“Таъкидлаш жоизки, улар ўзларининг “Лего (кичик, пластик бўлаклардан бирор буюм ясашга мўлжалланган ўйин) Ислом”ини қурмоқчи бўляптилар”, дейди Оснабрюк Университетининг Ислом дини бўйича мутахассиси Михаил Кифер. У Билефелда университетидаги олимлар билан ҳамкорликда ёш салафийларнинг WhatsApp гуруҳидаги хабарларини тадқиқ қилди. “Исломни радикаллашяпти деб айтиб бўлмайди, аксинча радикализмга Ислом ниқоби кийдирилмоқда, − дейди Кифер. − Улар ўзларининг зўравонликларини амалга ошириш учун Ислом динидан устамонлик билан фойдаланмоқдалар”.\nАРД “Мюнхен хабарлари” телевизион хабарлар журналининг мухбирлари ушбу муҳокамани қўлга киритганлар ва мутахассисларга тадқиқот учун етказганлар. Хабар 2016 йилнинг бошидан ёзила бошланган. Айни шу вақтда бир ҳужум режалаштирилаётган экан.\nТадқиқотчилар суҳбат мазмуни нимадан иборат эканини ошкор этишни хоҳламадилар. Тадқиқотдаги баъзи муҳокамаларга қараганда, гап 2016 йилнинг баҳорида Эссендаги сикҳлар ибодатхонасига қилинган ҳужум ҳақида бормоқда. Ҳужум оқибатида уч киши тан жароҳати олган, гумон қилинган уч нафар 17 ёшли ўспирин бир неча йилга озодликдан маҳрум этилган.\nМаълум бўлишича, WhatsApp гуруҳининг 12 нафар аъзоси Ислом ақийдасидан бутунлай бехабар бўлган. Тадқиқотчиларнинг айтишича, гуруҳ аъзоларининг аксарияти фарз намозларининг қандай ўқилиши тартибларидан, уларнинг аҳамиятидан анчагина йироқ бўлган. “WhatsApp суҳбатида ўсмирлар ўзлари учун қизиқ бўлган мавзулар − муносабат, дўстлик ёки жинсий алоқа ҳақида гаплашганлар, − дейди ихтилоф ва зўравонликка оид тадқиқотлар институти раҳбари Андреас Цик. − Гуруҳнинг тасаввурлари “содда ва хом-хаёлларга бой” бўлган. Йигитлар жангда қатнашиб ҳақиқий эркак бўлишни орзу қилганлар...”\nТадқиқотчилар уларнинг Ислом дини ҳақидаги бунчалар саёз фикрлашларига сабаб нима эканини ўрганишга ҳаракат қилиб кўрдилар. Суҳбатнинг икки нуқтасида Пайғамбаримиз алайҳиссаломдан ривоят қилинган бир ҳадисда бу ҳақида кўрсатмалар берилганлиги эслатиб ўтилган. Хатти-ҳаракатлари бир ҳадисга асосланганининг ўзи уларнинг нақадар саёз билим соҳиблари эканликларидан далолатдир. Суҳбат давомида Пайғамбаримиз алайҳиссалом номлари зикр қилинган бўлса-да, у зоти шарифга бирор марта ҳам салавот айтилмаган. “Бундай хатолик ва камчиликка ҳақиқий эътиқод соҳиблари, чин мусулмонлар йўл қўймайдилар”, дея таъкидланади тадқиқот матнида.\nТадқиқотчилар бу каби ёшларнинг масжидларга қатнаб билимларини оширмаганларидан ёки исломий илм марказлари аъзолари бўлмаганларидан хавотирга тушмоқдалар. Шунинг учун ҳам муаллимлар ўз талабаларига эътиборли бўлиб, уларнинг қалбларига қулоқ солишлари тавсия этилади. Шундагина талаба оммадан ажраб, яккаланиб қолиш эҳтимолининг олди олиниб, юқоридаги аянчли оқибатлар келиб чиқмайди.\nТуркияда «Ҳадис ва ҳаёт» китоби дарслик сифатида қўлланила бошлади\nМарказий Осиё мусулмонлари таълим ва тадқиқот маркази (MAMER) фазилатли шайх Муҳаммад Содиқ Муҳаммад Юсуф ҳазратларининг қаламига мансуб «Ҳадис ва ҳаёт» туркуми асосида дарслар бошланаётганини хабар қилмоқда. Дарслар барча учун очиқ бўлиб, улар ҳар ҳафтанинг пайшанба оқшомида соат 20:00 да «Мертер бюро»да бўлиб ўтмоқда. Келгусида бу дарслар ҳақида тўлиқроқ маълумот тақдим этамиз.\nШимолий Суриядаги катта ўйин...\nПрезидент Трамп жануби-ғарбий Суриядан сўнг яна бир минтақада яраштирув битими тузилиши ҳақида маълум қилди.\nНега аёллар ИШИДга қўшилмоқда?\nСуриядаги ИШИД жангариларини тизимли равишда йўқ қилиш тадбирлари кундан кунга юқори натижа бермоқда.\nИсроил ноқонуний қишлоқлар қурилишини давом эттирмоқда\nИсроил Бош вазири Биньямин Нетаньяху қамал қилинган Иордан дарёсининг Ғарбий соҳилидаги Бейтар – Илитда яҳудийлар учун янги минглаб турар жойлар қурилиши бошланиши тадбирида иштирок этди.\nБир мусулмоннинг қилган иши Испания аҳлини хайратга солди\nАсли Жазоирлик мусулмон бир халта пул топиб олиб, уни эгасига қайтариб Испания прессасининг қахрамонига айланди.\nҚоҳира метросида фатво – шахобчаси очилди\nҚоҳира метросида йўловчиларнинг динга оид саволларига тезкор жавоб берувчи фатво – шахобчаси очилди.\nХитой Исроилни Фаластинни мустақил давлат сифатида тан олишга мажбур қилмоқчи\nАраб - исроил иожаросининг янгидан тиғизлашиши юзасидан Хитой ҳам ўз халқаро ташаббусини билдирди. БМТдаги Хитой элчиси Лю Цзеи халқаро ҳамжамиятни Хитой президенти Си Цзиньпин томонидан 2013 йилда таклиф этилган тинчлик ташаббусини қўллаб – қувватлашга чорлади.


Ташқи ишлар вазири: Ўзбекистон Суриядан 170 киши ва Ироқдан 65 нафар болани қайтаради\nСуриядан яна 170 киши ва Ироқдан 65 нафар бола қайтишини кутмоқда. Бу ҳақда Ўзбекистон ташқи ишлар вазири Абдулазиз Комилов 25 сентябрь куни ... БМТ Хавфсизлик кенгаши йиғилишида маълум қилган. «Биз аллақачон Суриядан 156 нафар аёллар ва болаларни қайтардик, албатта бу катта қийинчилик ...\nҳамжамияти Суриялик 3 ёшли Айланнинг ўлимини жуда тез унутди. Бу ҳақда Туркия президенти Ражаб Тоййиб Эрдўғон БМТ Бош ассамблеяси 74-сессиясидаги нутқида ... солган эди. Туркия раҳбари юксак минбардан дунё ҳамжамиятини Суриядаги гуманитар инқирозни ҳал этишда фаоллик кўрсатишга ундади. Расмий ...\nСуриялик «украин волейболчилари» оддий нарсани деб қўлга тушишди\nқиёфасида Швейцарияга ноқонуний йўл билан учиб кетишга уринган Суриялик муҳожирларни фош қилди. Бу ҳақда «Euronews» хабар берди. Бу ўн ... чоғи аниқландики, барча паспортлар қалбаки экан. Энг қизиғи, Сурияликларнинг қўлида иккита волейбол тўпи ҳам бор эди. Улар шундан тузоққа ...


Бунда “Ўзтрансгаз” акциядорлик компаниясининг хизмати, айниқса, катта бўлаяпти. Сабаби, истеъмолчиларга табиий газ етказиб бериш, транзит ва экспорт қилиш ушбу компания зиммасидаги энг устувор вазифалардан бири ҳисобланади. Шундан келиб чиқиб, янги магистраль газ қувурлари объектлари ва газ тақсимлаш тармоқларини қуриш, мавжудларини модернизациялаш, қайта таъмирлаш лойиҳалари кўлами тобора кенгайтирилаётир.\nҚиш фасли яқинлашаётган шу кунларда эса бу каби ишлар янада жадал тус олган. Мақсад битта: у ҳам бўлса, куз-қиш мавсумида тизим объектларининг барқарор фаолият кўрсатишини таъминлашдир. Бунинг учун жорий йилнинг ўтган даврида газ қувурларининг 70,6 километри мукаммал таъмирланган бўлса, 105,5 километри реконструкция қилинди. 7 минг 724,2 километр масофадаги газ тармоқлари ҳаво босими остида тозаланиб, 5 минг 806,2 километрлик ер ости қувурлари ҳолати текширувдан ўтказилди. Шунингдек, 72 минг 364 та газ тақсимлаш пункти тафтиш қилинди.\nЎзбекистон Миллий матбуот марказида “Ўзтрансгаз” акциядорлик компанияси томонидан ташкил этилган анжуманда ана шулар ҳақида сўз юритилди.\nТаъкидланганидек, Президентимизнинг 2015 йил 7 июлдаги “Республика иқтисодиёт тармоқларини 2015 — 2016 йиллар куз-қиш даврида барқарор ишлашга тайёрлашни таъминлаш чора-тадбирлари тўғрисида”ги қарорига асосан, компания томонидан махсус тадбирлар режаси ишлаб чиқилган. Унинг изчил ижроси туфайли мавсумга пухта ҳозирлик кўрилмоқда. Бунда суюлтирилган газ етказиб берилаётган 942 минг 344 та хонадон таъминоти ҳам диққат-эътиборда турибди. Бугунги кунда ойлик қуввати 30 минг 894 тоннани ташкил этувчи 45 та газ тўлдириш станцияси ва пункти, газ баллонларини тарқатувчи 209 та сервис маркази, суюлтирилган газ ташувчи 222 та вагон-цистерна, 58 та автоцистерна бу юмушга жалб этилган.\nТизим моддий-техник базасини мустаҳкамлаш, замонавий техникаларни жалб қилиш борасида ҳам муайян тадбирлар олиб борилмоқда. 2014 йилда “МАН” русумидаги 31 автоцистерна, “Исузу” русумли 55 та махсус автомашина харид қилинган бўлса, жорий йилда жами 106 та ана шундай теника воситалари сотиб олиниши мўлжалланган.\nАнжуманда автомобилларга янги газ қуйиш компрессор станциялари бунёд этиш, мавжудлари фаолиятини такомиллаштириш, уларнинг, айниқса, куз-қиш мавсумида бенуқсон ишлашига эришиш бўйича кўрилаётган тадбирлар ҳақида ҳам маълумот берилди.\nМазкур рукндаги бошқа мақолалар: « Парламентаризм билимдонлари беллашуви\tФайзу барака, фаровон ҳаёт асоси — тинчликни асраш эзгу орзу-умидларимизни, келажакни асраш демакдир »


Андижонда хизматни ўташ чоғида вафот этган ҳарбий хизматчилар оилаларига озиқ-овқат маҳсулотлари топширилди\nАндижонда Давлат хавфсизлик хизмати чегара қўшинларида хизмат вазифасини ўташ пайтида ҳалок бўлган ҳарбий хизматчиларнинг оила аъзолари ҳолидан хабар олинди. Бу ҳақда ДХХ чегара қўшинлари матбуот хизмати хабар берди.\nАндижон вилоятидаги ДХХ чегара қўшинларига қарашли ҳарбий қисмларидаги ҳарбий хизматчилар хизмат вазифасини ўташ чоғида вафот этган катта лейтенант Шуҳратбек Собиров ва кичик сержант Аброрбек Товулдиевлар оиласи ҳолидан хабар олди.\nТашриф давомида қаҳрамонлар хотираси ёд олинган, уларнинг фаолияти яна бир бор эътироф этилган. Шунингдек, қаҳрамонларнинг оила аъзоларига ДХХ раҳбарияти томонидан ажратилган турли хил озиқ-овқат маҳсулотлари топширилган.\nАввлроқ Aндижонда эҳтиёжманд оилаларга кўмак маблағлари тарқатилгани ҳамда Шимоли-ғарбий ҳарбий округ қўшинлари қўмондонига янги ўринбосар тайинлангани ҳақида хабар берилганди.


Ўзбек ўғлони, академик Халил Ахмедович Рахматулиннинг иккинчи жаҳон урушида ғалабага қўшган ҳиссаси » Новости Узбекистана сегодня: nuz.uz\nНовости Узбекистана → Менинг Ўзбекистоним → Ўзбек ўғлони, академик Халил Ахмедович Рахматулиннинг иккинчи жаҳон урушида ғалабага қўшган ҳиссаси\n22-04-2020 17:26 0 1185 Рейтинг2 Чоп этиш\nЎзбек ўғлони, академик Халил Ахмедович Рахматулиннинг иккинчи жаҳон урушида ғалабага қўшган ҳиссаси\nБу йил улуғ ғалабанинг 75 йиллиги кенг нишонланар экан, бу ғалабада ўзбек ўғлони, ЎзР ФА академиги, Россия ва Ўзбекистон давлат мукофотлари совриндори, Социалистик Меҳнат Қаҳрамони Халил Аҳмедович Раҳматулиннинг беқиёс ҳиссаси борлигидан фахрланамиз. Уруш йилларида олим бевосита ҳарбий саноат вазирлигининг буюртмаси билан тадқиқотлар олиб борган.\nИкки оғиз сўз Х.А.Рахматулин ҳақида. У 1909 йил 23 апрелда Тўқмоқ (Қирғизистон) шаҳрида таваллуд топган. Отаси Аҳмад Раҳматулло ўғли Авлиёоталик (ҳозирги Талас) ўзбеклардан, онаси Гулсум аянинг оталари ҳам ўзбеклардан. Отаси эрта вафот этиб кетгач, икки ўғил ва икки қизни Гулсум аянинг ўзи тарбиялайди. Халил 12 ёшлигида (1921) Гулсум ая ҳам вафот этади. Опалари Ашрафи ва Ҳалималар қариндошларидан қарзга пул олиб, Халилни Тошкентга ўқишга юборадилар. У 1925 йилда Тошкент вилоят педагогика техникумига ўқишга кирган. 1929 йилда Ўрта Осиё давлат университетининг (ҳозирги Ўзбекистон МУ) физика-математика факультетига ўқишга кирган, 1931 йилда у Москва давлат университетининг (МДУ) механика-математика факультетига ўқишни ўтказган ва кейинги фаолияти ушбу университет билан чамбарчас боғлиқ. У 1952 йилда ўз ташаббуси билан МДУ да ташкил этилган “Газ ва тўлқин динамикаси” кафедрасини умрининг охиригача бошқариб келди. Х.А.Рахматулин 1988 йил 10 январда Москвада вафот этди.\nУ 1937 йилда “Катта тезликлар аэродинамикасининг баъзи масалалари” мавзусида номзодлик, 1943 йилда “Парашют назарияси” мавзусида докторлик диссертацияларини ҳимоя қилган. У 1937 йилда жуда кўплаб омилларни ҳисобга олган ҳолда, илм оламида юксакликка кўтарилишни ўйлаб “Раҳматуллаев” фамилиясини “Рахматулин”га ўзгартирди. 1947 йилда ЎзР ФА академиги қилиб сайланган, 1949 йилда собиқ иттифоқнинг биринчи марта давлат мукофотига сазовор бўлган, 1950-йилларнинг бошларида ЎзР ФА физика-математика бўлимини бошқарган ва Механика институти, Ҳисоблаш Марказли Кибернетика институтининг ташкил этилишида кўп куч сарфлаган, миллий республикалар учун 100 дан ортиқ фан докторлари, академиклар, давлат мукофоти лауреатлари ва фан номзодларини етиштириб берган, Ўзбекистонда кўпфазали муҳитлар гидродинамикаси соҳасидаги изланишлари 1968 йилда Абу Райҳон Беруний номидаги Ўзбекистон давлат мукофоти билан тақдирланган, дунёда энг ноёб адиабатик қисишга асосланган газодинамик труба кашф қилганлиги учун 1974 йилда собиқ иттифоқнинг иккинчи марта давлат мукофотига сазовор бўлган, 1979 йилда механика фанига қўшган улкан ҳиссаси учун олимга Социалистик Меҳнат Қаҳрамони унвони берилган. “Халил Рахматулин туғма механик, ҳали у бутун дунёга машҳур бўлади...” – деган эди Альберт Эйнштейн. Олимнинг яқин дўсти, таниқли ёзувчи Абдулла Қаҳҳор мўъжизавий ихтироларини ҳисобга олиб, Х.А.Рахматулинни “авлиё” деб атаган эди.\nИккинчи жаҳон уруши олимларимиз, айниқса, механика ва механик олимлар олдига катта талаблар қўйган эди. Чунки, 1941 йилнинг ноябр ойига келиб, армияда қалтис вазият вужудга келган – “снаряд етишмовчилиги” (“снарядное голодание”) бошланган эди. Чунки, мамлакатнинг Европа қисмидаги қурол-яроғ омборхоналари немисларнинг қўлига ўтди. Қурол-яроғ ишлаб чиқарадиган заводларнинг атиги 40% шарққа кўчириб ўтказилди, холос. Ҳарбий техниканинг кўпгина ҳисоб-китоблари фандаги янги кашфиётлар асосида янгиланишга муҳтож эди. Фашистлар эса Москва остонасигача келиб қолган эди.\nХ.Рахматулин ва А.Ильюшин, 1935 й.\nМамлакат халокат ёқасида турган бир пайтда, бу муаммони ҳал этиш учун талабаликдаги икки дўст – Ильюшин ва Рахматулин астойдил киришдилар. А.А.Ильюшин пўлатни бошқа металл билан алмаштириш ва ундан мустаҳкам бўлган пўлат қоришмали чўяндан снаряд ишлаб чиқаришни кашф этди, снарядларнинг стволдаёқ ёрилиб кетиш муаммосини ҳал қилди. Х.А.Рахматулин эса стволдан отилиб чиққан снаряднинг мўлжалга бориб теккунгача бўлган муаммоларни – математик тенгламаларни, ҳисоб-китобларни барча омилларни ҳисобга олган ҳолда ҳал қилиб берди. Эластик-пластик муҳитлар динамик назарияси соҳасида Х.А.Рахматулин фанда илк бора махсус “юксизлиниш тўлқинлари”ни очди, бу тўлқинларни А.А.Ильюшин “Рахматулин тўлқинлари” деб атади ва шундан кейин дунё илмий адабиётида “Рахматулин тўлқинлари” атамаси пайдо бўлди. “Юксизланиш тўлқинлари” пластик деформацияларнинг қайтарилмас жараёнлари сабабли ҳосил бўлади. У эластиклик чегараси ўзгарувчан муҳитларда эластик-пластик тўлқинлар тарқалиши, такрорий юкланишларда қолдиқ деформациялар йиғилиши қонуниятларини аниқлади ҳамда материалларнинг эластиклик чегараси ташқарисида чўзилиши-сиқилиши динамик диаграммасини олиш услубини ишлаб чиқди. Эластик-пластик материаллар динамик қаршилигининг икки ўлчовли қонуниятларини ўз ичига оладиган услубни ўзлаштириш имконини берадиган назарияни яратди.\nБу назария фундаментлар ва турли иншоотларни ҳисоблашда, кемалар зирҳини тешаолиш ҳисобини бажаришда асос бўлиб хизмат қилди. Иккинчи жаҳон уруши вақтида ушбу назария қояли тупроққа снарядларнинг кириб боришини аниқлашда қўлланилган. Унинг уруш йилларидаги тадқиқотларини ифодаловчи “Қисқа вақтли жадал юкларда мустаҳкамлик” номли монографияси дунё олимлари томонидан эътироф этилди ва жаҳонга машҳур бўлди.\nХ.А.Рахматулиннинг уруш арафасида ва уруш йилларида бажарган илмий ишларининг муҳим йўналишларидан яна бири – боғлаб қўйилган аэростатларнинг аэродинамикасини ўрганиш, ҳаво тўсиқлари тизимини сим-арқонларнинг иш қонуниятларини аниқлаш бўлди.\nУ мамлакат оғир саноатининг муҳим заводлари билан узлуксиз алоқада бўлиб, ишлаб чиқаришни тезлаштириш бўйича зарур маслаҳатлар бериб турди. Ўзи ҳам ихтироларини амалда қўлланишда ишчиларга кўмаклашди. “Кўндаланг зарба назарияси” айниқса катта иш берди, – деб ёзганди Х.А.Рахматулин. – Пўлат арқонга кўндаланг зарба анча мураккаб математик масала. Буни ҳал этишни урушдан сал илгари (1939) менга топширишганди. Мен ўттиз тўққизинчи йили кўндаланг тўлқинлар ва зарба тезликларини ҳамда эластик-пластик хусусиятларига боғлиқ пўлат арқон деформациясини аниқлайдиган формулалар келтириб чиқардим... Мен ҳисоблаган мудофаа аэростатларининг пўлат арқонлари урушда Москва, Ленинград, Боку каби шаҳарларни ҳимоя қилишда қўл келди” .\nЎша вақтда самолётлар 1500-2000 метр баландликда учарди, холос. Аэростатлар шу баландликка чиқарилди ва пўлат арқонлар билан ўзаро боғланди. Бу симларнинг кўндаланг узунлиги 500 метрдан иборат эди. Уларнинг ҳар бирига маълум оғирликларда тўрттагача граната боғлаб қўйилган. Бу симларга душман самолётлари урилганда гранаталар портлаб кетарди. Бу ишни инглиз олими Ж.Тейлор матбуотда мақтади. Унинг ўзи ҳам кўндаланг зарба масаласи билан шуғулланаётган эди. Тейлорнинг иши Рахматулинникидан кейин чиқди. Унинг ишида зарбали куч пўлат арқонга тик ҳолатда деб қаралган. Бу ҳолда зарба бераётган жисм пўлат арқон бўйлаб силжимайди.\nХ.А.Рахматулин эса оғма зарбани ва пўлат арқон билан урилаётган жисм орасидаги ишқаланишни ҳам ҳисобга олган. Кейинроқ бу назария асосида эластик-пластик материаллар динамик қаршилиги қонунларини аниқлайдиган яна бир усул – самолётларни ва учиш техникасини ерда қисқа вақтда тўхтатиш ва қўндириш қурилмалари ишлаб чиқилган. Уруш пайтида самолётлар ердан ноқулай учиш ёхуд қўнаётганларида бу қурилмалар катта иш берган.\nХ.А.Рахматулиннинг иккинчи жаҳон урушида ғалабага қўшган ҳиссаси, шубҳасиз, “Парашют назарияси”ни мукаммал ишлаб чиққанликда, урушда ва фронт ортида авиациянинг роли ортиб борганликдадир. Парашют урушдан олдин кашф қилинган бўлсада, бироқ унинг ишлаш назарияси мукаммал эмасди. Ана шундай мураккаб, машаққатли ишни ҳал этишни ватандошимиз ўз зиммасига олди. У МДУ аэродинамика лабораториясидаги вертикал аэродинамик трубада парашют моделининг очилиши жараёнини, очилгандан кейинги ҳаракатини, шаклининг ўзгаришини, мустаҳкамлигини синчиклаб ўрганди, тажрибалар ўтказди, муҳим фактларни аниқлади. Булардан бири, очилган парашют сиртидаги босим фарқининг сирт бўйлаб ўзгармаслиги эди. Иккинчиси, оддий назарий ҳисоб асосида аниқланган мустаҳкамлигига қараганда кўпроқ оғирликка чидай олиши, яъни парашютлар мустаҳкамлик резервига эга эканлиги.\nДемак, назарий ҳисобда масаланинг бирор муҳим томони ҳисобга олинмаган эди. Х.А.Рахматулингача фанда очилган парашют гумбази кесилган сфера шаклида деб қаралган. Олим бу шакл гумбазнинг ҳақиқий шаклидан фарқ қилишини пайқаб қолди. У юк осиладиган арқон-стропаларнинг гумбазга кириб кетишини биринчи бўлиб ҳисобга олди. “Парашют назарияси”да – деган эди Х.А.Рахматулин, – парашютнинг ярим сфера формасидан “тўлқинли” четланишини ҳисобга олдим. Мен гумбазнинг очилиш жараёнини аниқлаётиб, гумбаз остидаги ҳаво фақат қутб тешиклари орқали эмас, балки ипак тўқима орқали ҳам ўтишини дунёда биринчи бўлиб ҳисобга олдим, десам мақтанган бўлмайман. Бу назария аэродинамикада янги йўналиш очди...”\nХ.А.Рахматулиннинг “Парашют назарияси” уруш йилларида парашютнинг турли функцияларни бажариш учун мўлжалланган шаклларининг вужудга келишига асос бўлди. Парашютлар душман қўшини ичига десант ташлашда ва партизанлар ҳаракатини қўллаб-қувватлашда катта самара берди. Олим парашют соҳасидаги ишларини давом эттириб, уни синашнинг янги усулини ўйлаб топди. Буни инсон бажармас, махсус лойиҳаланган пневматик пушкадан отиладиган робот-парашютчи бажаради. Фанда бу ажойиб пушка “Рахматулин пушкаси” деб ном олди.\nМосквада расмий доираларда дўппи кийган ўзбек ўғлони, ЎзР ФА академиги Х.А.Рахматулиннинг уруш даврида эластик-пластик тўлқинлар ва мослашувчан боғланиш тўлқинлари динамикаси соҳасидаги тадқиқотлари учун 1949 йилда биринчи марта собиқ иттифоқнинг давлат мукофоти билан тақдирланган. Дарҳақиқат,буюк ғалабада ватандошимизнинг ўзига хос ҳиссаси борлигини фахр билан эслар эканмиз, бугунги тинчликнинг қадрига етиш, шунга олиб келишда улуғ алломаларнинг хизматини ибрат қилиб, ёшлар онгида миллий ғурурни шакллантириш ва тарбиялаш долзарб вазифа эканлигини англаб етамиз.\nҲаёлимда яшар бир нурли сиймо,\nКемада сузмоқда – дарғадир гўё!\nОгоҳ этиб кўкни ҳайқирар дарё:\nНима бу ўйимда акс этган ғоя,\n“Юксизлик тўлқини”ми – кашфга доя.\n“Кўндаланг зарба”дир – юртга ҳимоя –\nИлк бора Минаков ўйларга толган:\n“Хоразмий юртидан...” дея тан олган.\nМарказком котиби ҳайратда қолган –\nКўп фазали муҳит илмини илк бор,\nИнкишоф айлади қилиб устивор.\nПарашют илмини фанга қилди ёр –\nҚойил қилар эди аскияни ҳам,\nУ борган даврага киролмайди ғам.\nЎзбекларга қувват бўларди ҳар дам –\nМеханика унинг ҳаёт мазмуни,\nМиннатдор авлодлар эслашар уни.\nЭзгулик эш бўлиб яшар ҳар куни –\nЎзбекистон фанлар академияси академики\nпрофессор Ботир МАРДОНОВ,\nдоцент Муҳаммад РАҲИМ


Муфтий ҳазратлари Тошкент метрополитенининг Юнусобод йўли қурилишида вафот этганларнинг яқинларига таъзия изҳор этдилар – oliymahad.uz\nМуфтий ҳазратлари Тошкент метрополитенининг Юнусобод йўли қурилишида вафот этганларнинг яқинларига таъзия изҳор этдилар\nЎзбекистон мусулмонлари идораси жамоаси ва шахсан ўз номимдан 2019 йил 18 декабрь куни Тошкент метрополитени Юнусобод йўлининг янги қурилаётган қисмида ер ўпирилиши оқибатида қурбон бўлганларнинг оилалари, қариндош-уруғлари ва яқинларига ҳамдардлик изҳор этаман.\nАзиз юртдошлар, ушбу бахтсиз ҳодиса оқибатида ҳаётдан кўз юмган азиз фарзандларимиз ҳалол меҳнат қилиб, ўз яқинлари, жонажон халқимиз ва она-Ватанимиз учун катта хизмат қилган юрт ўғлонлари сифатида ҳар доим ёдимизда қолади. Бундай раҳматли ўғилларимизнинг ҳақларига дуолар қилиш, мағфират сўраш ва яқинларига тасалли бериш барчамизнинг инсоний бурчимиздир.\nИнсон қачон, қаерда ва қандай ҳолатда вафот этишини билмайди. Динимизда бирор фожиа билан вафот этган мўминнинг даражаси юқори бўлиши ҳақида кўп айтилган. Элу юрт ободлиги, халқимиз фаровонлиги ва аҳли оила нафақаси йўлида ҳалок бўлган ушбу йигитларимизнинг охиратлари обод бўлишини Ҳақ таолодан сўраймиз.\nМана шундай хайрли ишларни адо этиш чоғида ҳалок бўлган фарзандларимизнинг Охиратдаги даражалари ҳам юксак бўлади, инша Аллоҳ.\nАбу Ҳурайра розияллоҳу анҳудан ривоят қилинган бир ҳадиси шарифда: «Набий соллаллоҳу алайҳи васаллам: «Шаҳидлар бештадир: вабода ўлган, қорин касаллиги билан ўлган, сувга ғарқ бўлиб ўлган, қулаган нарсанинг остида қолиб ўлган ва Аллоҳнинг йўлида шаҳид бўлганлар», дедилар.\nШу ҳадиси шарифдан келиб чиқиб, тупроқ остида қолганлар, шу ҳадисга мувофиқ бўлишига ва уларнинг мақомлари ҳам шаҳидликда бўлишини чин юракдан умид қиламиз.\nМарҳум ватандошларимизнинг жасадлари уйларига етказилиб, маҳаллий ҳокимликлар, мутасадди ташкилотлар вакиллари, қавму қариндошлар ва имом-домлалар иштирокида жаноза маросимлари ўтказилди. Қашқадарё ва Самарқанд вилоятларидаги бош имом-хатибларимиз дафн маросимларини ўтказишда бош бўлдилар. Жаноза маросимларида йиғилганларга ушбу фожиада ҳалок бўлганларнинг Қиёмат кунидаги даражалари тўғрисида сўзлаб, уларнинг ҳақларига дуолар қилиб, мағфират сўралди ҳамда яқинларига тасалли берилди.\nЎзбекистон мусулмонлари идораси тасарруфидаги масжидлар имом-хатиблари, олий ва ўрта-махсус диний таълим муассасалари талабалари томонидан 100 га яқин хатми Қуръонлар ўқилиб, вафот этган биродарларимиз руҳи покларига бағшида этилди. Хатми Қуръонлар якунида Яратган Парвардигордан ҳалок бўлганларнинг солиҳ амалларини ўзларига ҳамрох айлашини, гуноҳлари мағфират этилишини, ётган жойлари Фирдавс жаннатидан бир боғ бўлиши илтижо қилиб сўралди.\nТаъкидлаш жоизки, муҳтарам Президентимиз Япония давлатида расмий ташрифда бўлишларига қарамасдан халқ манфаати ва тинчлигини ҳар нарсадан устун билиб, зудлик билан бахтсиз ҳодиса сабаблари ва оқибатларини ўрганиш ҳамда бартараф қилиш учун Ҳукумат комиссияси тузиш юзасидан кўрсатма бердилар. Ушбу Комиссия давлатимиз Раҳбари берган топшириқни жадаллик билан бажарди. Шунингдек, келгусида шунга ўхшаш фожиали ҳолатлар такрорланиши олдини олиш юзасидан зарур чора-тадбирлар ишлаб чиқилмоқда.\nҲукумат комиссияси қарорига мувофиқ нобуд бўлганларнинг оилаларига 100 миллион сўмлик дастлабки товон пуллари тўланди. Шу билан бирга, амалдаги қонунчиликка асосан қўшимча компенсация пуллари тўлаб берилади. Ишончимиз комилки, Ҳукуматимиз фожиали вафот этганларнинг оилалари учун муносиб ҳаётни таъминлаш учун барча шарт-шароитларни яратиб беради.\nАйни кунларда вилоятлар ҳокимликлари, мутасадди ташкилотлар ва кенг жамоатчилик вакиллари мазкур бахтсиз ҳодисада ҳалок бўлган марҳумларнинг оилаларидан хабар олиб, зарур ёрдамлар кўрсатмоқдалар. Айниқса, жойлардаги имом-хатиблар мусибат етган хонадон аҳллари билан доимо бирга бўлиб, уларнинг қайғуларига чин қалбдан шерик эканлари маҳзун кўнгилларни ёриштирмоқда.\nШу ўринда муҳтарам Президентимиз тавсиялари асосида пойтахтимиз аҳолиси ва меҳмонларига ҳар томонлама қулай ва арзон транспорт воситаси ҳисобланган метро тармоғининг барпо этилиши халқимиз учун жуда кенг имкониятларни тақдим этишини қайд этмоқ даркор. Бундай ишларни аҳоли талабини инобатга олиб ва келажакни ўйлаб қилинаётгани билан янада аҳамиятлидир. Буларнинг барчаси, давлатимизда амалга оширилаётган барча ислоҳотларнинг асосий мақсади “Одамларни ҳаётдан рози қилиш – асосий мезон” деган юксак тамойилга қаратилганига далилдир. Шу нуқтаи-назардан, юртимиз ободлиги ва халқимиз фаровонлиги йўлида ҳалок бўлган раҳматли ўғлонларнинг порлоқ хотираси қалбимизда мангу яшайди. Бу ёруғ ва дориломон кунлар йўлида қурбон бўлганлар руҳини шод этиш ушбу юртдаги ҳар бир мўмин-мусулмоннинг вазифасидир.\nҚуръони каримда: “…Эй Раббимиз! Ўзинг бизларни ва биздан илгари имон билан ўтганларни мағфират этгин…” (Ҳашр, 10), дея мўмин киши марҳумлар ҳаққига хайрли дуо қилишга буюрилади.\nШундай экан, марҳумларнинг аҳли байтига Аллоҳ таолонинг қазои қадарини розилик ила қарши олган чинакам мўминларнинг мақомини сўраймиз, ҳақларига дуо қилиб, самимий ҳамдардлик билдирамиз. Парвардигоримиз қурбонларни Ўзининг раҳмати ва мағфиратига буркасин, ортларида қолган аҳли байти ва фарзандларига сабру жамил берсин! Аллоҳ таоло юртимизни турли балои-қазолардан, фалокат ва фожиалардан ўзи асрасин!\n1119900cookie-checkМуфтий ҳазратлари Тошкент метрополитенининг Юнусобод йўли қурилишида вафот этганларнинг яқинларига таъзия изҳор этдиларno\nОлдингиРасулуллоҳ (соллаллоҳу алайҳи васаллам) севган амалКейингиСАЙЛОВГА ЧИҚИШ КЕРАК! (МИ?)


«Ал Ҳилол»га қарши бу сафарги ўйин финалдек бўлади». Машарипов билан суҳбат ёхуд #FootWeek’да томоша қилинг! – Дарё уз Янгиликлар\nҚХВ: Ноябрь ойи охиригача 4 хил маҳсулотнинг қарийб 800 минг тонналик захираси яратилади\nОлтиариқда 12 та кўп қаватли уй ва 300 ўринли мактаб қурилади\nЎқувчига рўмол ўрагани учун «қамаласан» дейиш аҳмоқлик – вазир Избоскандаги воқеага муносабат билдирди\nЭстрада хонандаси вояга етмаган қизнинг номусига теккани тахмин қилинаётган ҳолат юзасидан жиноят иши қўзғатилди\nНоқонуний овга алоқадор туман ҳокими ўринбосари ишдан бўшатилди\nЕвропанинг 200га яқин аэропорти пандемия туфайли ёпилиши мумкин\nГлавная / Жамият / «Ал Ҳилол»га қарши бу сафарги ўйин финалдек бўлади». Машарипов билан суҳбат ёхуд #FootWeek’да томоша қилинг!\nAkbar 17.09.2020\tЖамият Comments Off on «Ал Ҳилол»га қарши бу сафарги ўйин финалдек бўлади». Машарипов билан суҳбат ёхуд #FootWeek’да томоша қилинг! 6 Показы\nFootWeek лойиҳаси давом этади. Бу дафъа кўрсатув «Пахтакор»нинг Осиё Чемпионлар Лигасидаги ўйинларига тўғри келди.\nЖалолиддин Машарипов «Ал Ҳилол»га қарши ўйинлар ҳақида\nХабарингиз бор, Ўзбекистон чемпиони баҳорда гуруҳнинг 2 ўйинини ўтказган, ҳар иккисида ғалаба қозонган ҳолда гуруҳ пешқадами бўлиб турганди. Қатарда марказлашган тартибда ўта бошлаган ОЧЛ гуруҳ босқичи 3-турида «Пахтакор» турнирнинг амалдаги чемпиони, қитъанинг энг кучли клубларидан бири бўлмиш «Ал Ҳилол»га қарши ўйнади ва айтиш жоизки, кутилганидан-да яхшироқ ўйин намойиш этди. Афсуски, натижа ижобий эмас. Биз ўйиндан сўнг жамоа етакчиси Жалолиддин Машарипов билан суҳбатлашдик. «Пахтакор» клуби матбуот хизматининг ёрдами билан уюштирилган мини-интервьюда Жалолиддин жамоа мағлубияти сабаблари ҳақида ва жавоб ўйини олдидан ўз фикрларини билдирди.\nСуперлигада VAR қандай ишлайди?\nЧемпионатимизда Video Assistant Referee тизими жорий этилишига қадам қўйилган. Ушбу тизимни харид қилиб, ундан фойдаланиш бўйича ҳакамларни ўқитиш ва тизимнинг ўзини синовдан ўтказиш ишлари аллақачон бошланган. Биз бу борада ФИФА ҳаками Жаҳонгир Саидов билан гаплашдик. Саидов VAR тизими ҳақида тушунча бериб, унинг қай тарзда, қай тартибда ишлаши, техник асослари ва чемпионатимизга жорий этилишга ҳаракатлар ҳақида сўзлаб берди. Бу ҳам сиз азиз мухлислар учун қизиқ бўлса керак, деган умидимиз бор.\nГиннес китобига кирган антиқаҳрамон\nОдатдагидек, бу сафар ҳам жаҳон футболида рўй берган қизиқарли воқеаларга тўхталганмиз. Жумладан, эркаклар жамоасига ўтган аёл футболчи, ишсиз қолган шартномасиз футболчилар ҳақидаги маълумотларни кўрсатувдан билиб оласиз. Яна ҳам қизиғи, биз яна мозийга мурожаат қилдик. Тарихдан ўрин олган ўйинлар ва воқеалар ҳақида кичик ҳикоячаларимиз орқали катта ёшли мухлисларга ностальгия, ёш мухлисларга эса футбол билими улаша олсак не ажаб. Айниқса Мартин Палермо Гиннесс рекордлар китобига қайси ҳунари учун антиқаҳрамон бўлиб кирганини ҳозирги авлод мухлислари билиб олсалар чакки бўлмасди.\nҚисқаси, FootWeek’ни томоша қилинг ва завқланинг. Ёқимли томоша!\nПред. Ўзбекистон коронавируснинг иккинчи тўлқинига тайёр – штаб аъзоси\nСледующая Меҳнат мигрантлари сонини қисқартириш ва келгусида унга барҳам бериш бўйича таклифлар. Учинчи мақола\nПрезидент Шавкат Мирзиёев «Ўзбекистон Республикаси ички ишлар органлари ходимлари куни муносабати билан бир гуруҳ ходимларни …


Коронавирус қурбонлари сони 13 нафарга етди\n11 апрел 2021, Тошкент вақти: 12:26\nБир қанча касаллиги бўлган ва коронавирус инфекциясига ҳам чалингани аниқланган самарқандлик И. 18 май куни вафот этгани ортидан Ўзбекистонда COVID-19 қурбонлари сони 13 нафарга чиқди.\nССВ хабарномасига кўра, бемор И. (эркак) шу йил 14 майида оғир аҳволда Республика шошилинч тиббий ёрдам илмий марказига ётқизилган. Беморда “COVID-19” инфекцияси ҳам аниқланганидан кейин у Вирусология илмий текшириш институти клиникасига ўтказилган.\nҚайд этилишича, бемор узоқ вақт давомида жигар циррози ташхиси билан даволаниб келган. Бундан ташқари, унда семизлик, анемиянинг оғир даражаси каби қатор ҳамроҳ касалликлар ҳам мавжуд бўлган.\n“Кўрсатилган реанимацион муолажаларга қарамасдан, бемор юрак қон-томир ва ўткир нафас етишмовчилигидан вафот этган”, дейилади ССВ хабарномасида.\nВазирлик маълумотига кўра, Ўзбекистонда коронавирусга чалинганлар сони 2779 га, соғайганлар сони эса 2293 нафарга етган.


Тунис режими сиёсий ва мафкуравий курашда муваффақиятсизликка учрагач, энди Ҳизб ут-Таҳрир даъватига қарши сиёсий полициядан фойдаланмоқда! - | Hizb-Uzbekiston.info\nHome›АР-РОЯ ГАЗЕТАСИ›Тунис режими сиёсий ва мафкуравий курашда муваффақиятсизликка учрагач, энди Ҳизб ут-Таҳрир даъватига қарши сиёсий полициядан фойдаланмоқда!\nТунис режими сиёсий ва мафкуравий курашда муваффақиятсизликка учрагач, энди Ҳизб ут-Таҳрир даъватига қарши сиёсий полициядан фойдаланмоқда!\nТунис Инқилоб ҳукумати Тунис суверенитетини бузиш ва унинг сиёсий қарорини тортиб олиш каби хорижий давлатлар элчилари амалга ошираётган жиноятларни тўхтатиб қола олмаса-да, аммо сиёсий фаолларни қамоққа олишга журъати етяпти!\nҲизб ут-Таҳрир – Тунис вилоятидаги беш нафар Ҳизб аъзолари матбуот баёноти сабабли ёки фаолиятлари ортидан режим томонидан қамоққа олинди. Бунга нисбатан, Ҳизб ут-Таҳрир – Тунис вилояти матбуот бўлими баёнот чиқариб, унда қуйидагиларни таъкидлади:\n«Инқилоб ҳукумати фикрий ва сиёсий жиҳатдан Ҳизб ут-Таҳрирга қарши тура олмай, унинг овозини ҳам ўчириш қўлидан келмади. Ҳизб аъзоларини баёнот нашр қилиниши ортидан ёки сиёсий фаолиятлари сабабли қамоққа олиниши давлатнинг шармандалигидир. Бу нарса давлат раҳбарларининг нақадар заифлигини, конституция ва қонунга риоя қилиш ҳақидаги даъволари сохта эканини кўрсатади. Афтидан, Ҳизбнинг даъвати мустамлакачилар ва уларнинг маҳаллий қўғирчоқларини ташвишлантираётган, Ислом асосида рошид Халифаликни барпо этиш сари ҳаракатлари эса, ғарблик элчиларнинг ҳаловатини бузаётган кўринади. Шунинг учун Ҳизбнинг овозини ўчириш мақсадида гумашталарини Ҳизб аъзоларини қамоққа олишга юборди. Ҳизбнинг матбуот баёноти ҳокимият устида бир-бирлари билан курашаётган расмий элитанинг Ғарб ҳукмронлигига итоат қилаётганини очиб ташлагач, Ҳизб ут-Таҳрир фаолиятига тўсиқ қўймоқчи бўлишди… Шунингдек, Ҳизб Тунис бошдан кечираётган сиёсий бошбошдоқликка сабаб бўлаётган демократик коррупциячи режимни ағдаришга чақириб, Ислом билан ҳукм юритиш орқали исломий ҳаётни қайта бошлашга даъват қилмоқда. Ҳизб ут-Таҳрирга ҳамда унинг Исломни ҳокимиятга олиб келиш даъватига қарши Бурқиба, Ибн Али, Сабсий каби аввалги режимлар ҳам кураш олиб бориб, ҳаммалари тугаб битишди. Аммо Ҳизб даъвати ва йигитлари ҳамон мавжуд. Бугун Қайс Саид ҳам ўша эски йўлдан юришга ҳаракат қиляпти. Аллоҳнинг изни ила, уни ҳам аввалгиларнинг тақдири кутмоқда.\nТунис режими Ҳизб ут-Таҳрир фаолиятини тақиқлаш сиёсатига астойдил киришди Тунис режими Халқаро Валюта Фонди қўйган шартлар туфайли тадқиқотчи докторлардан воз кечди Полиция томонидан бир неча қора танли америкаликлар отиб ўлдирилгач, Обама полиция аппаратини ислоҳ қилишга чақирмоқда Тунис қўзғолонига тўққиз йил тўлиши муносабати билан Ҳизб ут-Таҳрир – Тунис вилояти қўзғолонни Ислом билан поёнига етказиш учун юрт аҳли ғайратини қўзғамоқда\nTagsМафкуравий курашполицияТунис режимиҲизб аъзолариҲизб ут-Таҳрир – Тунис\nФуқаролик давлати илмоний давлатнинг ўзгинасидир


20 январ 2021, Тошкент вақти: 08:24\nРоссия Ташқи ишлар вазири Сергей Лавров расмий Вашингтонни Сурияда ҳукумат кучлари билан кураш олиб бораётган исёнчиларни қуроллантираётганликда айблади.\nЛавров бу ҳақда чоршанба куни Теҳронда Эрон расмийлари билан ўтказган учрашуви давомида айтиб ўтди.\nСешанба куни АҚШ Давлат котиби Ҳиллари Клинтон Кремлнинг Башар ал-Ассад ҳукуматига оғир ҳарбий техника, жумладан, замонавий ҳужум вертолётларини етказиб бериши Суриядаги зўравонликларнинг кучайишига олиб келаётганини айтган эди.\nБМТ Бош котиби ўринбосари Эрве Ладсу Сурияда тўлақонли фуқаролар уруши бошлангани ҳақида баёнот берди.\nУнга кўра, Сурия ҳудудининг асосий қисми ҳукумат назоратидан чиққан ва бу ерларда ҳарбий амалиётлар давом этмоқда.\nСурия Ташқи ишлар вазирлиги баёнотига кўра, мамлакатда фуқаролар уруши эмас, балки терроризмга қарши амалиётлар олиб борилмоқда.


Ўзбекистоннинг Сеулдаги элчихонаси «Олтин дафтар»ига киритилган ватандошлар сони юздан ошди\n16:16 / 06.10.2020\nМаълум қилинишича, улар томонидан Ўзбекистонга киритилиши кутилаётган инвестициялар ҳажми қарийб 14 млн долларни ташкил этади.\nЎзбекистоннинг Корея Республикасидаги элчихонаси вакиллари чет элда меҳнат қилаётган ватандошларнинг имкониятларидан фойдаланиш ташаббуси доирасида Кодже шаҳрига сафар қилди.\n«Дунё» ахборот агентлиги хабарига кўра, Кодже шаҳрида жойлашган «Samsung» ва «Daewoo» компанияларининг кемасозлик заводларида 500га яқин ўзбекистонлик мутахассис ишлайди. Шаҳардаги касб-ҳунар коллежида эса 40га яқин ватандош таҳсил олмоқда.\nЭлчихона вакиллари Ўзбекистонда бизнес лойиҳаларни амалга ошириш, бу билан янги иш ўринлари яратишга кўмаклашиш ниятида бўлган бир гуруҳ ватандошлар билан учрашган.\nТадбирда Ўзбекистон президенти 17 августда ўтказган йиғилиш, унда чет элда ишлаётган юртдошлар учун муносиб шароитлар яратиш ва улар билан тизимли ишлаш, Ўзбекистонга келиб бизнес бошлашни режалаштирганлар учун имтиёзлар бериш масалалари кўриб чиқилгани ҳақида маълумот берилган.\n«Учрашувда 8 нафар ватандошимиз Ўзбекистонда ўз лойиҳаларини амалга ошириш учун 600 минг доллар миқдорида сармоя киритиш бўйича таклиф билдирди.\nШундай қилиб, Ўзбекистоннинг Сеулдаги элчихонаси «Олтин дафтари»га киритилган ватандошлар сафи 100 кишидан ошди. Улар томонидан жалб қилинадиган инвестицияларнинг умумий ҳажми қарийб 14 миллион долларни ташкил этмоқда», – дейилади хабарда.


Бутун дунёда маълум бўлган устунлик\nБугун кўпчилик брокерлар Форекс бозорига киришни таклиб этишмоқда. Бунда улкан улушни янада йирик компаниялар тақдим этган лицензиялар бўйича ишловчи унча катта бўлмаган дилинг марказлари эгаллашади. Одатда, бундай фирмалар юқори даражадаги комиссиялар белгилашади ёки юқори қийматни кўп сонли қўшимча хизматлар билан яширишади. Ундан ташқари, кўпинча бундай брокерлар кўрсатадиган хизматлар Форекс бозорига киришни тақдим этиш билангина чекланади.\nЭкспертлар ва тажрибали трейдерлар кўп йиллик тажрибаси кенг мижозлар базаси ва таниқли бренд билан мустаҳкамланган етакчи компанияларга афзаллик беришни маслаҳат беришади. Бугунги мақола ИнстаФорекс компаниясига бағишланган бўлиб, унинг обрўси юқорида эслатиб ўтилган барча талабларга жавоб беради.\nИнстаФорекснинг тарихи 2007 йилдан бошланади. Компанияга брокерлик хизматлари бозорининг етакчилари орасидан жой олиши учун саккиз йил талаб қилинди. ИнстаФорекснинг муваффақияти сири шундан иборатки, ташкил этилишининг биринчи кунларидан бошлабоқ компания тўла равишда ўз мижозларининг эҳтиёжларини қаноатлантириш йўналишида фаолият юритди. ИнстаФорекс жамоаси аввал бошиданоқ ўзи учун самарали ва рақобатбардош бизнес-моделни танлаб олиб, компания таклиф этган маҳсулотлар, хизматлар ва технологияларни доим такомиллаштириб боради.\nЎз танловини ИнстаФорекс компаниясига қаратган трейдерлар ўз брокери сифатида уларга ўзларининг бутун диққат эътиборини савдо қилиш ва даромад олиш жараёнига қаратишга имкон берувчи бутун бир имтиёзлар тўпламини олишади. Форекс бозори кўпинча янги келганларга қўрқитувчи ва олдиндан билиб бўлмайдиган машғулот сифатида кўринади. Табиийки, биринчи даромадни олгунча етарлича кўп вақт ўтиши мумкин. Шуни ёдда тутиш муҳимки, халқаро Форекс бозорида савдогача киришишни таъминлаш брокернинг ягона вазифаси эмас. У ўз мижозларига шунингдек зарур ўқув материалларини, ахборот билан қўллаб-қувватлашни ва техник асосни тақдим этиб, савдо воситаларини ва даромад олиш техникасини танлашда тўла эркинликни таъминлайди.\nИнстаФорекс ўз мижозларига Форексда ишлаш учун зарур воситаларнинг тўлиқ тўпламини тақдим этади. Бу трейдерларга бозорни тезроқ ўзлаштириб олишга ва пул ишлашни бошлашга имкон беради. Тез ўзгарувчан молиявий муҳит шароитида ва савдо қилиш тажрибасини орттирган сари хусусий инвесторларнинг ахборотга бўлган эҳтиёжлари ҳам ортади.\nҲар бир брокер ҳам унга ишонч билдирган трейдерларни профессионал қарор топишларининг ҳар бир босқичида барча зарур воситалар билан таъминланган ҳолда касбий ривожланишга кафолат бера олмайди. ИнстаФорекс компаниясининг малака даражаси унга трейдерларнинг узлуксиз ўсиб бораётган эҳтиёжларига мос бўлишга имкон беради. Компания ўзининг техник салоҳиятини орттира бориб, доимий равишда янги сервисларни ишлаб чиқиш жараёнида туради.\nМасалан, воситачиларнинг йўқлиги ИнстаФорексга спредларни паст даражада тутиб туришга имкон бериб, ўз мижозларига турли хил савдо воситаларининг кенг спектрини таклиф этади. Трейдер инвестицияларнинг қандай турини афзал кўрмасин, ИнстаФорекс унга тақдим этаётган хизматларнинг жуда катта миқдори туфайли савдо имкониятларидан максимал фойдаланиш учун энг фойдали шароитларни ишонч билан кафолатлаши мумкин.\nБрокернинг мижозлари истаган пайт қўллаб-қувватлаш хизматига ёрдам сўраб мурожаат қилишлари мумкин, бу хизмат бир ҳафтада етти кун кечаю кундуз ишлайди. Бундан ташқари, улар бепул онлайн-семинарларда иштирок этиб, ўз билимларини такомиллаштириш имкониятига эга бўладилар. ИнстаФорекс билан ҳамкорлик қилишнинг шубҳасиз афзаллиги Форекс бозорининг кўп сонли экспертларидан ҳар куни янгиланиб туриладиган таҳлилий шарҳлар ва башоратлардан фойдаланиш ҳисобланади.\nҲар бири тажрибали мутахассис ҳисобланган жамоанинг барча аъзолари трейдерларнинг ўсиб бораётган эҳтиёжларини қондиришга қодир инновацион техник ечимларни ишлаб чиқиш устида узлуксиз меҳнат қилишмоқда. ИнстаФорекс компанияси Форекс бозорини ўзгартирувчи технологик тараққиётнинг ҳаракатлантирувчи кучларидан биридир.\nИнстаФорексда ҳамкорлик дастури алоҳида эътиборга лойиқ бўлиб, у биринчи кунданоқ компания ишининг асосий қисмини ташкил этади. Бу тизим қандай ишлашни қуйида келтирилган мисол тавсифлаб беришда ёрдам беради.\n1996 йилда Amazon онлайн-гипермаркети ажойиб ҳамкорлик дастурини ишга туширди, у товарнинг тавсифи жойлаштирилган ҳамкорлик сайтига ҳавола орқали гипермаркетда харид амалга оширилганда ҳар сафат комиссия мукофотини тўлашни таклиф этар эди. Форекс бозорида бунга ўхшаган дастурларни жорий қилиш билан боғлиқ мураккабликларга қарамай, бу ерда савдо қилиш жараёни анъанавий фарқ қилгани учун ИнстаФорекс компанияси бу кўп нарсани юзага чиқарувчи моделнинг имкониятларини кўриб чиқиб, ундан фойдаланди. Форекс контекстида ҳамкорлар оддий вебусталар бўлиб ҳисобланмайди. Улар моҳиятига кўра ишини энди бошлаган трейдерларга мураббий ролини ўйнаб, улар учун дастурий таъминотни ишлаб чиқади ва зарур бозор шарҳларини тайёрлайди.\nБу, янги мижозларни жалб қилиш ҳамкорлик дастури иштирокчиларининг ягона вазифаси бўлиб ҳисобланмайди. ИнстаФорекс бу дастурни ўз устувор йўналиши деб ҳисоблайди. Компания ўз мижозларини энг яхши савдо шароитлари билан таъминлаб, ўз ҳамкорлари ишини янада самарали қилиш учун яна турли хил рағбатлантиришлар тизимини ва кенг таҳлилий материалларини - юқори аниқликда бажарилган баннерлардан то веб-таҳлилнинг мураккаб тизимларигача таклиф этади.\nИнстаФорекс жамоаси: "Мижозга ишлаб пул топишга ёрдам бер ва унинг ҳамкори бўл" шиорига амал қилади. Бундай ёндашув ўзининг самарадорлигини исботлаб, компанияга саксондан ортиқ мамлакатдан икки миллиондан кўпроқ мижозларни жалб қилишга ёрдам берди.\nИнстаФорекс сайтида ҳар куни мингдан ортиқ янги ҳисоб-варақлари очилмоқда.\nКомпаниянинг кенг тармоқланган ваколатхоналари дунёнинг 25 мамлакатида 200 дан ортиқ офисга эга. ИнстаФорекс жаҳон миқёсидаги брокер ҳисобланади, у ўзининг маҳсулотлари ва хизматларининг юқори стандартлари туфайли анча машҳурдир. Компания фаолияти WorldFinance, CNBC, BusinessMagazine, European CEO, InternationalfinanceMagazine ва GlobalBanking&Financereview каби нуфузли нашрлар томонидан жуда кўп марта ёритилган. Ундан ташқари, ИнстаФорекс молиявий конференцияларда ва кўргазмаларда камдан кам ҳолларда совринсиз қолади. Компания the China International Online Trading Expo, ShowFx World кўргазмаси, Forex&Investment Summit ва Jordan EXPO ларнинг совриндоридир.\nCapital Finance International журнали (Баҳор, 2015)


Ҳамма нарса улар учун скрипка… « Ўзбекистон Халқ Ҳаракати\nҲамма нарса улар учун скрипка…\n29 July 2018 - 13:23\nБир тарафда контрактни кўтарилгани ва “ГМ“ машиналарини нархини ошгани муҳокамаси, бошқа тарафда диний тўсқинликлар: ҳижоб, болалар масжидга киритилмаслиги, Нуриймон…. Ёшлар иттифоқи ҳақидаги муҳокамаларнику, гапирмаса ҳам бўлаверади.\nАтеист бўладими, диндорми, либералми ўзига керакли мавзулар муҳокамасида фаол, ўзи учун қизиқ бўлган мавзулар атрофида фикрлар билдириб, дўстлари билан фикр алмашиб, “душманлари“ билан баҳсларга киришган.\nФбдан каллани шундоқ чиқариб, кўчага қарасанг, гўёки ҳамма ёқ тинчга ўхшайди. “Триумф томошаси“ филмидаги каби яшаб турган фбдаги ҳаётимиздан ташқаридаги ҳаёт аслида жуда бошқача. Ҳамма ўзи билан ўзи овора. Тирикчилик, қорин тўйдириш каби ташвиши билан кунини ўтказади.\nЯна бир тоифа бор. Улар учун дунёни уёғию-буёғи бир тийин. Доллар курси, картошкани нархи ва ўз ишига тааллуқли бўлган масалалардан бошқа нарса уларни қизиқтирмайди. Ундай одамларни “Титаник“ филмидаги скрипкачиларга ўхшатаман (гарчи у скрипкачиларни мақсади бошқа бўлган бўлса ҳам). Ҳамма нарса улар учун сссскрипка.\nҚизини рўмолини бошидан тортиб оладими;\nБоласини масжиддан ҳайдаб юборишадими;\nБир тийинга қиммат машина олиши учун йиллаб меҳнат қилиб, шапкасини бериб, ойлаб кутиб машина оладими;\nЎғлини ўқитиш учун молини сотиб, бозорда 55 градус иссиқда негри чиқиб савдо қилиб ўғлига 12 000 000 миллион тўлаб контрактга киргизадими;\nҚуронбоев ўзини ёки боласини тўйини бузиб, таксига ўтказиб юборадими аҳамияти йўқ. Умуман қизиқтирмайди. Барчаси-барчаси сссскрипка.\nДунё ағдар-тўнтар бўлиб, кимдир яшаш учун, кимдир фаровон ҳаёт учун, бошқаси ор-номуси учун курашиб турган бир вақтда қорнини силаааб, чойхонада ёнбошлааааб скрипкасини чалиб ётса бўлди. Бордию бирор муаммо ҳақида гапирсангиз, сизга бақрайиб қараганча чалишда давом этади. Ўзи чалаётган мусиқадан ўзи кайф қилиб, роҳатланиб тураверади. Атрофдаги ғала-ғовурлар, бақир-чақирларни унга аҳамияти йўқдек чалаверади. Сув бўғзига келиб, чўкаётганини билганида бутун ҳаёти сссскрипка бўлганини кейин тушуниб етади. Унгача чалаверади, чалаверади…


Тожикистонда ҳижоб можароси давом этмоқда\n12 апрел 2021, Тошкент вақти: 01:50\n1 август куни Тожикистон Миллий университетида қабул имтиҳонлари бошланиши маросимида қатнашган таълим вазири Абдужаббор Раҳмонов ҳижобли уч абитуриент қизни имтиҳондан чиқариб юборди.\nБу хабарни ўша маросимда қатнашган кўпчилик тасдиқламоқда. Ўзини Сабдарг Пирова деб таништирган аёлнинг айтишича, вазир қабул имтиҳонига йиғилганлар орасидан ҳижобда бўлган уч абитуриент қизни ёнига чақириб, танбеҳ берган ва қабул комиссияси масъулларига бу қизлар рўмолини ечиб ташламаса, умуман имтиҳонларга киритилмасин, деб буюрган.\n“Вазирнинг ўзи рўмол ўраган қизларни имтиҳондан чиқариб юборди. Билишимча, бу қизлар узоқ туманлардан келган эди”, - дейди С.Пирова.\nТожикистон Миллий университети қабул комиссияси масъул котиби Ширинбек Холиқов ушбу воқеа юзасидан ҳеч қандай изоҳ бермаслигини билдирди.\nАбитуриент қиз Садорат мазкур университетнинг математика ва информатика факулътетига ҳужжат топширган. Унга ҳам ҳижобда имтиҳонга келиш тақиқлангани айтилган.\n“Университетда бундай тартиб жорий қилингани ҳақида шу ерга келиб билдим. Шартнома асосида ўқишга кираётганим сабабли ҳижоб учун имтиҳондан воз кеча олмайман. Чунки жуда катта пул топширганман. Агар жуда қаттиқ талаб қилишса, рўмолимни бошимдан олиб имтиҳонга кираман”, - деди абитурент қиз.\nСадриддин Айний номидаги Тожикистон педагогика университети қабул комиссияси масъул котиби Алишер Жўраев “Озодлик” мухбири билан суҳбатда мамлакатнинг барча олий ўқув юртларида ҳижобда юриш тақиқланганини тасдиқлади.\n“Тожикистон таълим вазирининг жорий йил 31 мартдаги “Мамлакат ўрта ва олий ўқув юртларида таълим ва тарбияни тартибга солиш тўғрисида”ги буйруғи асосида ягона мактаб формасига оид янги дастур қабул қилинган. Мамлакат ўқув муассасаларида таҳсил олувчилар шу дастур асосида кийиниши шарт. Қабул имтиҳонларига ҳижобда келганларга бош кийимларини ўзгартиришни буюрдик”, - деди А.Жўраев.\nМустақил кузатувчилар таълим вазирининг кийинишга қаратилган буйруғи амалдаги қонунларга зидлигини таъкидламоқда.\nТожикистон Ислом уйғониш партияси раиси ўринбосари Маҳмадали Ҳайитов сўзларига кўра, мазкур партия раиси, парламент депутати Муҳиддин Кабирий таълим муассасаларида ҳижобли ўқувчилар ҳуқуқлари поймол этилаётгани хусусида Бош прокуратурага мурожаат этган. Тожикистон бош прокурори Бобожон Бобохонов аризага жавобан мамлакат конституциясида ва амалдаги қонунларда белгиланганидек, фуқаролар ўзи истаган тарзда кийиниши мумкинлигини таъкидлаган.\n“Тожикистонни жаҳонга дунёвий демократик давлат сифатида таништирар эканмиз, ўша демократик тамойилларга риоя қилишимиз лозим. Демократия фақат қоғозда бўлиши керак эмас. Дунёвийлик худосизлик дегани эмас. 98 фоиз аҳолиси мусулмон бўлган Тожикистонда ҳижобда юришни тақиқлаш ақлга сиғмайди”, - деди М.Ҳайитов.


Fitch Ratings: 2020 йилдаги иқтисодий таназзуллардан Ўзбекистон ҳоли бўлади | Ўзбекистон Республикаси Президенти ҳузуридаги Стратегик ва минтақалараро тадқиқотлар институти\n«Fitch Ratings» халқаро рейтинг агентлигига кўра, Ўзбекистон бошқа мамлакатлардан фарқли ўлароқ, 2020 йилдаги иқтисодий таназзуллардан ҳоли бўлади. Ўсиш суръатларининг 2020 йил 1-чорак якунлари бўйича 0,2 фоизга пасайишидан сўнг, йил якунида 0,5 фоизга етиши кутилмоқда. Шунингдек, фискал чоралар орқали иқтисодиётда истеъмол ва инвестицияларни қўллаб-қувватлашни давом эттириш ва асосий савдо шериклар иқтисодиётининг тикланиши эвазига 2021-2022 йилларда республикада иқтисодий ўсиш 5-5,5 фоизни ташкил этади.\nМустаҳкам ҳукумат баланси, мўътадил давлат қарзи даражаси ва ўсиш суръатлари Ўзбекистон суверен кредит рейтингини қўллаб-қувватловчи омиллар сифатида санаб ўтилган.\nCOVID-19 глобал пандемияси даврида Ўзбекистон рейтингининг барқарорлиги давлатнинг мустаҳкам ташқи ва фискал захираларнинг мавжудлигида, диверсификацияланган товарлар экспорти базасида ҳамда ташқи молиявий манбалардан фойдаланиш имкониятларида акс этади. Олтиннинг юқори нархи экспорт, давлат молияси ва халқаро захиралар ҳажмига ижобий таъсир этди. Агентликнинг фикрича, мустаҳкам ташқи ва фискал буферлар жорий операциялар ҳисоби дефицити ва давлат қарзи билан боғлиқ хатарларни камайтиради.


Бочча қоидаларида ўзгаришлар бўлади. Бунда сиз ҳам иштирок этишингиз мумкин – O'zbekiston Milliy paralimpiya qo'mitasi\nБочча қоидаларида ўзгаришлар бўлади. Бунда сиз ҳам иштирок этишингиз мумкин\nХалқаро Бочча федерацияси (BISFed) қўмитаси 2021-2024 йилларга мўлжалланган тўрт йиллик цикл қоидаларини қайта кўриб чиқиш жараёнини бошламоқда. Бу бочча қоидалари адолатли ва барча спортчилар учун тенг бўлишини таъминлашга қаратилган.\nBISFed бу борадаги биринчи қадамни сизнинг сўровингиз ва талабларингизни қабул қилишдан бошлайди. Ушбу сўровномада сиз қоидаларга ўзгартиришлар киритиш ёки янги қоидалар жорий этишни таклиф қилишингиз мумкин.\nБарча материаллар BISFed томонидан жамланади ва кўриб чиқиш учун қоидалар қўмитасига юборилади. Агар қайсидир таклифга аниқ жавоб бўлмаса, ташкилот уларни овоз бериш йўли билан аниқлайди ва сўровнома ўтказади.\nҚоидаларга ўзгартиришлар Токио Паралимпия ўйинлари якунланганидан сўнг дарҳол амалга оширилади. Бочча федерацияси янги қоидалар муҳокамасини келгуси Паралимпия ўйинларига қадар якунлашни режалаштирмоқда.\nBISFed ушбу сўровномага нисбатан кўпроқ муносабат билдирилиши учун бочча бўйича дунёдаги барча миллий федерациялар томонидан буни тарғиб қилишни хоҳлайди.\nҚоидаларни ўзгартириш бўйича сўровингизни 2020 йилнинг 30 апрелига қадар (фақат Survey Monkey орқали) юборишни унутманг!\nСаволларга жавоб олиш учун Доминик Тремблай билан боғланинг: operations@bisfed.com\nЛавозим (спортчи, мураббий, ҳакам, миллий федерация)\nҚайси қоидаларни ўзгартирмоқчиси? Агар бу янги қоида бўлса, ЯНГИ деб кўрсатинг\nҚайси қоидага изоҳ бермоқчисиз?\nЎзгартириш сабабини кўрсатинг.\nПаралимпиядаги ғирром спортчилар. Ёхуд “Бустинг” ҳақида эшитганмисиз?\nМавритания антидопинг Конвенциясини ратификация қилган дунёдаги 189-давлат бўлди


“Шовот дон маҳсулотлари” акциядорлик жамиятининг 2018 йил учун молия-хўжалик фаолияти якунларига бағишланган умумий йиғилиши 2019 йил 23 март куни соат 10.00 да жамият мажлислар залида бўлиб ўтади.\n3. Мустақил ташкилот томонидан жамиятда корпоратив бошқарув тизимини баҳолаш хулосаси тўғрисида.\n4. Жамиятнинг 2018 молия-хўжалик йили якунлари ва йиллик бизнес режанинг бажарилиши юзасидан бошқарув раиси ҳисоботи.\n5. Жамиятнинг йиллик ҳисоботини тасдиқлаш ҳамда фойда ва зарарларни тақсимлаш.\n6. Жамиятда 2019 йилда қурилиш-таъмирлаш ва модернизация ишлари учун амалга оширилиши режалаштирилган сарф-харажатларни тасдиқлаш.\n7. Жамиятда фойдаланмасдан турган Қорақалпоғистон Республикаси Мўйноқ туманида жойлашган омборхона биносини белгиланган тартибда сотиш.\n8. Жамиятда 2019 йилда хайрия ишлари учун сарфланадиган маблағлар миқдорини тасдиқлаш.\n9. Жамиятнинг 2019 йилга мўлжалланган бизнес режасини тасдиқлаш.\n10. 2019 йил учун аудитор ташкилотини ва унинг хизматига тўланадиган ҳақ миқдори чегарасини белгилаш.\n11. Кузатув кенгаши таркибига ўзгартиришлар киритиш ва унинг янги таркибини сайлаш.\n12. Тафтиш комиссияси таркибига ўзгартиришлар киритиш ва янги таркибини сайлаш.\n13. Жамият бошқаруви раиси билан тузилган меҳнат шартномасини қайта кўриш.\n14. Кузатув кенгаши аъзолари ва тафтиш комиссия аъзолари вазифаларини бажариб турган даврда ҳақ тўлаш ва унинг миқдорини белгилаш.\n15. Жамият низомининг (Устав) янги намунасини тасдиқлаш.\n16. Жамиятимизда 2019 йил жами қиймати 981 000 АҚШ долларига тенг бўлган кунига 150 тонна унни қайта ишлашга мўжалланган ун тегирмони қурилаётганлиги муносабати билан “Ўздонмаҳсулот” АКнинг 51 фоиз улуши сақланган ҳолда янги акцияларни чиқариш ва қонунчиликда белгиланган тартибда сотиш масаласи.\nАкциядорларнинг навбатдаги умумий йиғилишида қатнашиш учун овоз бериш ҳуқуқига эга акциядорларда шахсини тасдиқловчи ҳужжат, уларнинг вакилларида эса қонунчиликда белгиланган тартибда расмийлаштирилган ишончнома бўлиши лозим.


АРМИЯ ВА ХАЛҚ МУШТАРАК » Past Darg'om haqiqati\nБош Сахифа » Сиёсий » АРМИЯ ВА ХАЛҚ МУШТАРАК\nАРМИЯ ВА ХАЛҚ МУШТАРАК\nМуаллиф: Admin дан 13-01-2018, 09:57, курилди: 17\nСамарқандда "Миллий армиямиз - ёшларнинг мардлик, матонат ва жасорат мактабидир" шиори остида "Армия ва ёшлар" фестивали бўлиб ўтди.\nСамарқанд вилояти ҳокимлиги, Марказий ҳарбий округ қўмондонлиги ҳамда Ўзбекистон ёшлар иттифоқи вилоят кенгаши ҳамкорлигида ташкил этилган тадбирда Самарқанд горнизонида жойлашган ҳарбий қисм ва муассасалар хизматчилари, Самарқанд олий ҳарбий автомобиль қўмондонлик-муҳандислик билим юрти курсантлари, мудофаага кўмаклашувчи "Ватанпарвар" ташкилоти мактаблари тингловчилари, вилоятдаги таълим муассасалари талаба ва ўқувчи ёшлари, кенг жамоатчилик вакиллари қатнашди.\nФестиваль ҳарбий техникалар, мудофаага кўмаклашувчи "Ватанпарвар" ташкилотининг спорт-транспорт воситалари ва ҳарбий хизматчиларнинг Регистон майдони олдидан Кўксарой майдонигача сафда юриши намойиши билан бошланди. Уларни Регистон, Бўстонсарой кўчалари ва Университет хиёбонида минглаб ёшлар, шаҳар аҳолиси олқишлаб, кузатиб турди.\nТадбирнинг расмий очилиш маросимида Самарқанд вилояти ҳокими Т.Жўраев, Марказий ҳарбий округ қўшинлари қўмондони А.Саидов, Ўзбекистон ёшлар иттифоқи вилоят кенгаши раиси Р.Қобилов барча ҳарбийларни Ватан ҳимоячилари куни билан табриклади. Президентимиз, Ўзбекистон Республикаси Қуролли Кучлари Олий Бош Қўмондони Шавкат Мирзиёевнинг 2017 йилда Ватан ҳимоячилари куни муносабати билан йўллаган табригида белгилаб берилган вазифалар ҳамда соҳа фаолиятини такомиллаштиришга оид фармон ва қарорлари асосида бир йил давомида Қуролли Кучларимизда изчил ислоҳотлар амалга оширилгани таъкидланди. Бу саъй-ҳаракатлар мамлакатимиз мудофаа қудратини янада мустаҳкамлаш, сарҳадларимиз дахлсизлиги ва халқимиз осойишталигини таъминлашга хизмат қилмоқда.\nФестивалда Самарқанд олий ҳарбий автомобиль қўмондонлик-муҳандислик билим юрти курсантлари ва ҳарбий қисмлар хизматчиларининг кўргазмали чиқишлари намойиш этилди. Кўксарой майдонида ташкил этилган ҳарбий-техника воситалари, қурол-аслаҳалар кўргазмаси, ҳарбий дала ошхонаси ва ҳарбий дала тиббиёт пунктининг фаолиятини ҳам тадбир иштирокчилари катта қизиқиш билан томоша қилди.\n- Ушбу фестиваль халқимиз, жумладан, ёшларнинг миллий армиямиз ҳақидаги тушунча ва тасаввурларини бойитишга хизмат қилиши билан аҳамиятли бўлмоқда, - дейди Самарқанд олий ҳарбий автомобиль қўмондонлик-муҳандислик билим юрти ўқитувчиси Ш.Абдуғаниев. - Иштирокчилар ҳарбий техникалар, қурол-яроғ ва бошқа воситалар билан танишиб, аскар ва офицерлар, курсантлар билан дилдан суҳбатлашмоқда. Бу армия ва халқ ўртасидаги муштаракликни таъминлаш, ёш авлодни Ватанга содиқ, юрт тинчлиги ва хавфсизлигини таъминлашга қодир мард инсонлар этиб тарбиялашга хизмат қилади.\nТадбир доирасида марафон мусобақаси ўтказилиб, унда турли ёшдаги 5 мингдан ортиқ иштирокчи қатнашди. Улар Регистон майдони олдидан старт олиб, Университет хиёбонидаги финиш чизиғини босиб ўтди. Марафон ғолиблари ташкилотчилар томонидан муносиб рағбатлантирилди.\n- Бугунги тадбирдан ҳам томошабин, ҳам иштирокчи сифатида катта таассуротлар олдим, - дейди Самарқанд давлат архитектура-қурилиш институти талабаси А.Шарифбоев. - Аввало, марафонда иштирок этиб, соғлом турмуш тарғиботига ҳисса қўшдим, деб ўйлайман. Ҳарбий техникалар, осойишталик посбонлари фойдаланадиган қурол-яроғ ва алоқа воситалари билан танишиб, армиямизнинг куч-қудратига ишончимиз ошди.\nФестиваль Самарқанд горнизони офицерлар уйи жамоаси ҳамда вилоят санъаткорларининг концерт дас\nтури билан якунланди.\nСАЁҲАТ ватанпарварлик ҳиссини кучайтирди\nЎзбекистон Республикаси Президенти сайловини ўтказувчи 7-Самарқанд округ са ...\n"МИЛЛИЙ АРМИЯМИЗ - БИЗНИНГ ИФТИХОРИМИЗ ВА ҒУРУРИМИЗ"


Ўш шаҳрида янги аэропорт қурилиши айтилди. Инвестор қаердан келади? - 0\nЎш вилоятида янги аэропорт қуриш масаласи яна кўтарилиб, туркиялик сармоядорлар маблағ таклиф қилишди. Бу ҳақда Қирғизистон ҳукуматининг вилоятидаги ваколатхонаси матбуот хизмати хабар бермоқда.\nҚайд этилишича, Ўшда янги халқаро аэропорт қурилиши катта стратегик ва иқтисодий аҳамиятга эга. Шу мақсадда Қора-Сув туманининг Мади қишлоғидан 10 гектар ер майдони ажратилган, аммо маблағ масаласи ҳал қилинмай тўхтаб қолган.\n«Аввалроқ Хитойнинг хусусий компанияси аэропортни қуриш нияти борлигини эълон қилган, аммо стратегик аҳамияти туфайли қўллаб-қувватланмаган эди. Энди биз Туркия ҳукуматидан маблағни молиялаштириш таклифини олдик. Музокаралар олиб борилмоқда», дейилади хабарда.\nЎш вилояти раҳбари Жарасул Абдураимов аэропорт қурилиши режалаштирилаётган жойда бўлиб, маҳаллий ҳокимият ва тегишли хизматлар раҳбарларига ҳукуматга таклиф тайёрлашни топширди.\nЎш шаҳрида янги аэропорт қуриш ташаббуси биринчи марта 2016-йилда кўтарилган эди.\nЖамиятҚорасув тумани, Ўш аэропорти, Ўш вилояти\nҚирғизистонда тожливирус билан касалланганлар сони 85 мингга яқинлади


Сиёсатшунос АҚШдаги Россияга қарши санкциялар борасидаги чақириқлар юзасидан фикр билдирди - 13.10.2021, Sputnik Ўзбекистон\nРоссиянинг АҚШдаги элчиси Анатолий Антонов америкалик қонун чиқарувчиларнинг Россия билан муносабатларни бузишга бўлган уринишлари ҳақида маълум қилди. Sputnik... 13.10.2021, Sputnik Ўзбекистон\nТОШКЕНТ, 13 окт – Sputnik. Россиянинг АҚШдаги элчиси Анатолий Антонов америкалик сенаторларнинг яна 35 нафар Россия фуқаросига қарши санкция қўллаш ҳақидаги янги таклифига муносабат билдирди.Антоновнинг сўзларига кўра, АҚШда бундай васваса билан Россия-Америка муносабатларини бузишга бўлган уринишлар таажжубга сабаб бўлмоқда.“Мутлақо уйдирма баҳоналар билан 35 нафар россияликка чеклов чораларини қўллашга янги уриниш – бунинг яққол дадили”, - дейилади Антоновнинг Facebook᾽даги изоҳида.Дипломатнинг сўзларига кўра, Капитолийда бундай хатти-ҳаракатлар билан мамлакатнинг долзарб муаммоларини ҳал қилиш билан шуғулланиш ўрнига ўзлари ўйлаб чиқарган “Америка душманларига қарши курашиш” хом хаёлини яратишмоқчи.Sputnik радиоси эфирида сиёсатшунос, МГУ давлат бошқаруви факультети ўқитувчиси Павел Тарусин америкалик сенаторларнинг хатти-ҳаракатларини масъулиятсизларча қилинган қарор деб атади.Шу билан бирга, сиёсатшунос АҚШнинг ташқи сиёсати конгресс эмас, балки президент белгилашини қайд этди.“Бу тавсиялар шартли хусусиятга эга. Лекин Вашингтон, бир кўряпмизки, соғлом фикрга эга. Нуланд (АҚШ давлат котибининг ёрдамчиси Виктория) келди, музокаралар олиб борилмоқда. Тўғри, оғир. Лекин улар давом эттирилади. Ўйлайманки, муносабатларда қандайдир конструктив ўрнатилади, зеро бу ҳам Россия, ҳам АҚШ манфаатларига хизмат қилади. Бўлмаса жаҳон миқёсидаги муаммоларни ёлғиз, бир-бирини тушунмасдан ҳал этиш жуда мушкул бўлади”, - деб таъкидлади Павел Тарусин.\n© AP Photo / Alex BrandonКапитолий\nРоссиянинг АҚШдаги элчиси Анатолий Антонов америкалик қонун чиқарувчиларнинг Россия билан муносабатларни бузишга бўлган уринишлари ҳақида маълум қилди. Sputnik радиоси эфирида сиёсатшунос Павел Тарусин бу борадаги фикрларини билдириб ўтди.\nТОШКЕНТ, 13 окт – Sputnik. Россиянинг АҚШдаги элчиси Анатолий Антонов америкалик сенаторларнинг яна 35 нафар Россия фуқаросига қарши санкция қўллаш ҳақидаги янги таклифига муносабат билдирди.\nАнтоновнинг сўзларига кўра, АҚШда бундай васваса билан Россия-Америка муносабатларини бузишга бўлган уринишлар таажжубга сабаб бўлмоқда.\n“Мутлақо уйдирма баҳоналар билан 35 нафар россияликка чеклов чораларини қўллашга янги уриниш – бунинг яққол дадили”, - дейилади Антоновнинг Facebook᾽даги изоҳида.\nДипломатнинг сўзларига кўра, Капитолийда бундай хатти-ҳаракатлар билан мамлакатнинг долзарб муаммоларини ҳал қилиш билан шуғулланиш ўрнига ўзлари ўйлаб чиқарган “Америка душманларига қарши курашиш” хом хаёлини яратишмоқчи.\nSputnik радиоси эфирида сиёсатшунос, МГУ давлат бошқаруви факультети ўқитувчиси Павел Тарусин америкалик сенаторларнинг хатти-ҳаракатларини масъулиятсизларча қилинган қарор деб атади.\n“Бу чақириқлар, улар нормал эмас. Уларни умуман масъулиятсиз бўлган кишилар айтишади. Улар ташқи сиёсат натижалари учун ҳеч қандай масъулиятга эга эмаслар. Улар хоҳлаган нарсаларини гапиришлари мумкин”, - дейди Тарусин.\nШу билан бирга, сиёсатшунос АҚШнинг ташқи сиёсати конгресс эмас, балки президент белгилашини қайд этди.\n“Бу тавсиялар шартли хусусиятга эга. Лекин Вашингтон, бир кўряпмизки, соғлом фикрга эга. Нуланд (АҚШ давлат котибининг ёрдамчиси Виктория) келди, музокаралар олиб борилмоқда. Тўғри, оғир. Лекин улар давом эттирилади. Ўйлайманки, муносабатларда қандайдир конструктив ўрнатилади, зеро бу ҳам Россия, ҳам АҚШ манфаатларига хизмат қилади. Бўлмаса жаҳон миқёсидаги муаммоларни ёлғиз, бир-бирини тушунмасдан ҳал этиш жуда мушкул бўлади”, - деб таъкидлади Павел Тарусин.\nҚамчи ёки печенье: Виктория Нуланд Россияга нима билан келмоқда\n12 Октябр, 17:27


Kutubxona - Oʻlmas Umarbekov. Gul vodiysi (hikoya) / Kiril\nSiz shu sahifadasiz: Oʻlmas Umarbekov. Gul vodiysi (hikoya) / Kiril\nАсар номи Гул водийси (ҳикоя)\nГул водийси (ҳикоя)\nМен туғилдим гўзал воҳа — Гул водийси қўйнида, қулоқ солинг, сўзлаб берай бу водий қиссасини. Сўзлаб берай, нега бу юрт Гул водийси аталмиш.\nБотир Демир йўлга тушди тенгқурлари қатори. Йўлга тушди жанг қилиш-чун Родопи тоғларида. Уйда қолди ўн тўрт кунлик ойдек гўзал қайлиғи, уйда қолди чимилдикдан кеча чиққан Людмила.\nКунлар ўтди, ўн кун ўтди, ой ҳам ўтди пилдираб, Людмиланинг кўзи йўлда, эри кетган томонда. Хаёлида минг хил фикр, минг хил режа, орзулар... Лекин, дўстлар, кучли экан айрилиқнинг алами — ўзи сезмай Людмиланинг ранги бўлди заъфарон, кулиб турган кўзларини ғам пардаси қоп-лади. Яна қанча кунлар ўтди, йил ҳам ўтди пилдираб, ботир Демир отрядидан хабар бўлмади сира. Ғамга тўлди бутун қишлоқ, ғамга тўлди Людмила. Эрта тонгдан кўзи йўлда, эри кетган томонда, ўзи сезмай, гоҳи-гоҳи кўзига ёш келади. Хаёлига энди кирмас минг хил режа, орзулар... Хаёлида битта фикр, омонми ёстиқдоши? Омонми паҳлавони, севгига интизори?\nЖавоб қайда бу саволга? Ҳамма жим, бошлар эгик. Ҳамма маъюс, лекин кўзлар ғазаб билан ёнади, қони қочган лаблар тун-кун лаънат ўқийди ёвга!\nТонг маҳали йўлга тушди Людмиламиз бир куни, йўлга тушди, аммо қайга борсин бечора ёлғиз? Қайда унинг ботир эри, қайда унинг тулпори, шу йўл билан юрса агар етарми висолига?\nОқшом тушди далаларга, дарё боши қизарди, чигирткалар чириллаши солди юракка ташвиш. Олисларда ит ҳуриди, от кишнади депсиниб, паға-паға булут ичра ним ранг ой сочди шуъла. Людмилани ваҳм босди, қайтсинми орқасига? Людмилани ваҳм босди, нима қилсин бечора? Хаёл суриб туриб қолди кенг далада паришон, шу топ отлар дупуридан чўчиб тушди у бирдан...\nДушман келди Людмиланинг эри кетган томондан, у бир эмас, ўн ҳам эмас, балки минг нафар бордир? Беглар беги уни кўрди ва тўхтатди отини.\n— Ким бўлди бу ҳурилиқо? — сўради у навкаридан.\n— Ғолибона йўлингизга пояндоз бўлган гўзал! — жавоб берди содиқ навкар бошин эгиб ергача.\n— Олиб кетинг, йўқса уни, бирга ором олурмиз. — Шундай деди беглар беги, қамчи босди отига.\nЛюдмиланинг ранги сўлғин, лек томирда қон ўйнар, Людмиланинг ранги сўлғин, ертўлада у ёлғиз. Хаёл сурар ғамга ботиб, кўзларида ёш маржон. Қайғу тўла юрагига энди кирмас юрзулар. Миясида битта фикр, нима қилсин энди у? Бўйсунсинми ғолиб бекнинг буйруғига шу топда? Ё қочсинми бу даргоҳдан рози бўлиб ўлимга?\n— Бегим, — деди беглар беги ётоғига кирганда, — Менинг битта орзум бордир, рози бўлсанг, қулингман.\nРози бўлсанг, бир умрга чўринг бўлиб қоламан. Истагинг не, ҳаммасини бажараман бегумон. Орзум шуки, ёрим ётур сен келган йўл устида, бир зиёрат этиб келай, хурсанд бўлсин арвоҳи, истагинг не, барчасига рози бўлурман шунда.\nБеглар беги мафтун эди ёш жувоннинг ҳуснига, рози бўлди ва:\n— Тонггача, майли бориб кел, — деди.\nЙўлга тушди Людмиламиз, зардоб бўлиб юраги, йўлга тушди қанча ташвиш, хаёл билан бечора. Ва бир маҳал етиб келди Маритса қирғоғига. Шунда яшин каби кўнглин тилиб ўтди бир фикр, бўйсунсинми қонхўр бекка, ё ўлсинми шу ерда? «Ёстиқдошим, мени кечир, роҳатим кўролмадинг, паҳлавоним, мени кечир, содиқлигим кўрмадинг!» — шундай дея, ханжар урди кўкрагига Людмила ва йиқилди беҳол-беҳуш Маритса қирғоғига. Қони дарё бўлиб оқди, қони сувга қўшилди... Шундан бери Маритсанинг суви қизил ранг олмиш, шундан бери бу водийда қизил гуллар ўсармиш, шундан бери бу водийни Гул водийси демишлар...\nШу водийни ким сайр қилса, шу гуллардан ким узса, вафо унга ёр бўлармиш, бахт кулармиш умрбод. Ҳар ғунчада Людмиланинг соф қони сақланармиш, ҳар бир гулда барқарормиш Людмиланинг севгиси!..\n"http://www.kutubxona.com/wiki/index.php?title=Oʻlmas_Umarbekov._Gul_vodiysi_(hikoya)_/_Kiril&oldid=13028" dan olindi


Уганда портлашларида 60 киши нобуд бўлди\n26 октябр 2021, Тошкент вақти: 01:31\nАфрика марказида жойлашган давлат - Уганда пойтахти Кампала шаҳрида амалга оширилган икки портлаш оқибатида 60 киши нобуд бўлди, ўнлаб фуқаро тан жароҳати олди.\nМамлакат полициясининг билдиришича, портлашлар футбол ишқибозлари маҳаллий иккита ресторанда футбол бўйича Жаҳон чемпионатининг финал баҳсини томоша қилаётган маҳал содир этилган. Маълум бўлишича, портлаш қурбонлари орасида хорижликлар, жумладан АҚШ фуқароси ҳам бўлган.\nПортлаш сабаблари тўғрисида, ҳозирча хабарлар йўқ. Бироқ аввалроқ Сомалидаги исломчи "Ал-Шабааб" гуруҳи Кампала шаҳрида портлашлар уюштиражаги тўғрисида таҳдид қилган эди. Сомалида Уганданинг тинчлик ўрнатувчи кучлари жойлаштирилган.\nАйни пайтда Оқ уй матбуот вакили Томми Виетор АҚШ портлаш оқибатларини бартараф этишда Уганда ҳукуматига ҳар тарафлама ёрдам беришга тайёр эканини маълум қилди.